
Antanas Jasmantas - žymaus kultūros ir religijos 
Filosofo Antano Maceinos (1908-1987) slapyvardis, 
kuriuojis pasirašinėjo savo poetiną kūrybą. Antanas 
Maceina 1935-1943 metais dėstė filosofiją Vytauto 
Didžiojo universitete, o nuo 1944 m., pasitraukęs į 
Vakarus, profesoriavo Freiburgo ir Miunsterio univer- 
sitetuose. Jo plunksnai priklauso garsūs veikalai 
Tautinis auklėjimas" (1934), "Kultūros filosofijos 
Įvadas" (1936). "Didysis inkvizitorius" / 1946). "Jobo 
drama'(1950), "Saulėsgiesmė'(1954), "Dievo avinėlis" 
(1966), "Religijos filosofija" (1976), "Filosofijos kilmė 
ir prasmė" (1978) ir kt. Vakaruose pasirodė ir du 
A.Maceinos eilėraščių rinkiniai "Gruodas " (1965), "Ir 
niekad ne namolei" (1980), kurie po vienos knygos 
viršeliais dabar išeina tėvynėje. Knygos gale įdėtas 
straipsnis "Antano Jasmanto poezija" iš rinkinio 
"Gruodas". 


Antano Maceinos "Poezijos" pasirodymas - itin 
reikšmingas įvykis mūsų literatūros ir kultūros 
pasaulyje. 

Leidėjai 


METAFIZINIS POETAS 


Antanas Jasmantas - ypatingas mūsų 
kultūros atvejis. Žinome, jog šiuo slapyvardžiu 
pasirašinėja filosofas ir teologas Antanas 
Maceina. Autentiškų filosofų visoje Lietuvos 
istorijoje turėjome vos keletą, ir Antanas Maceina, 
be abejonės, yra vienas išjų, gal netgi iškiliau- 
sias. Autentiškų poetų priskaičiuojame kiek 
daugiau, nors irgi ne šimtąir ne du šimtus. Ir 
Maceinos alter ego - Antanas Jasmantas - taip 
pat yra vienas išjų. 

Lietuvoje panašių atsitikimų daugiau lyg ir 
nėra buvę, nors filosofas ir menininkas, apskritai 
paėmus, yra artimos profesijos. Istorijos 
priešaušryje jos beveik nesiskyrė viena nuo 
kitos, o ir vėliau - nuo Platono ligi Camus - 
dažnai sutapdavo viename asmenyje. Antanas 
Maceina nepriklauso prie mąstytojų, vartojančių 
grynai technini ontologijos ar epistemologijos 
žodyną ir todėl paskaitomų vien siauruose 
profesionalų būreliuose. Jo studijos paprastai 
prasideda kurio nors literatūrinio fakto analize 
ir pačios dažniausiai yra eseistiškos. Jasmanto 
eilėraščiai sukasi tame pačiame katalikiškojo 
(ar plačiau - krikščioniškojo) egzistencializmo 
rate, iš kurio retai teiškrypsta ir Maceinos filoso- 
finiai interesai. Tačiau  Maceina-Jasmantas 
neperžengia linijos, anapus kurios filosofija virsta 
prastu menu, o poezija - prastu metafizinių ar 
etinių teiginių perpasakojimu. Jis aiškiaijunta 
ne tik tų dviejų sričių giminystę, bet ir jų 
priešingybę. O tai rodo, jog abiejose srityse jis 
yra saviškis. 

Nebūtina laikytis tų pačių pažiūrų kaip 

Antanas Maceina, kad vertintum jo filosofiją - ir 
juo labiau Antano Jasmanto poeziją. 
Krikščioniškosios pažiūros yra tikėjimo ir 
asmeninio pasirinkimo reikalas. Tačiau 
Maceinos intelektualinė problematika, jo mąs- 
tymo stilius, jo vidinis integralumas daro įspūdį 
ir agnostikui, ir - drįsčiau teigti - netgi 
šviesesniam ateistui. Tą pati juk galėtum 
pasakyti apie Jaspers'ą ar Gilson'ą, apie Šestovą 
ar Buber'į, kurių mintis turėjo ir tebeturi vaisingo 
poveikio ne tiktai jų tiesioginiams 
bendraminčiams. Geriausi Jasmanto eilėraščiai 
gyvi kiekvienam, kam gyva lietuvių kalba. 
Panašiaivokiečiui gyvas Rilke, orusui vėlyvasis 
Pasternakas. Žinoma, tasai, kuriam artimas šių 
mąstytojų bei poetų pasaulėžiūrinis 
"užsiangažavimas", tikriausiai pilniau juos per- 
jaučia, gal ir geriau supranta. Bet taijau kiek 
kita istorija. 

Maždaug prieš dešimt metų Vilniuje į mano 
rankas pateko Lietuvių poezijos trečiasis tomas. 
Žavėjausi leidėjų išmone: ir sugalvok tu man 
apipavidalinti knygą lygiai taip pat, kaip pirmieji 
du tomai, išleisti visai kitokiomis sąlygomis! 
Nėra geresnio būdo pabrėžti, jog lietuvių poezija 
-viena. Beto, visus tris tomus gali greta sustatyti 
lentynoje: per eventualią kratą, ko gero, liks 
nepastebėta, kad trečiasis tomas - "iš anapus". 
O tai Lietuvoje gana svarbus sumetimas. Knygą 
skaičiauneskubėdamas, gilindamasis į 
kiekvieną eilėrašti - ir. deja. kartkartėmis nusi- 
vildamas. Po kelių dienų priėjau man visiškai 
nepažįstamą Jasmanto vardą. Maceiną buvau 
girdėjąs - daugelis mano draugų kaip tik iš 
kontrabandinių Maceinos knygų patyrė, jog 

filosofijos šiame pasaulyje vis dėlto esama. 
Sustojau ties eilėraščiu Panaktinis: perskaičiau 
sykį, antrą-ir man pasivaideno,jogtas eilėraštis 
išspausdintas kažkokiomis kitomis raidėmis, 
kursyvu ar didžiosiomis. Ne iš karto supratau: 
tai todėl, kad užtikau retenybę. - poetiškai 
neginčijamą daiktą. Bandžiau suvokti, kame gi 
Panaktinio paslaptis. Taisyklingas ir drauge 
laisvas ritmas, tarytum atsitiktinė, o iš tikrųjų 
griežta ir darni rimavimo eiga? Taip, bet čia dar 
neviskas. Gilesniame, prasminiame sluoksnyje 
glūdi dar vienas įstabus paradoksas. Poeto 
žvilgsnis sudvilypėja. Jis tėra besparnė esybė, 
suišgąsčiu plazdanti didžiulio Panaktinio delne: 
o draugejo rega aprėpia visą būties hierarchiją 
ir toje, sakytum, supermetafizinėje erdvėje pats 
Dievas yra tikjo "sodų sargas". Didybės santykis 
su mažybe darosi intymus ir fizinis; ir poetas 
pergyvena abu šio sąlyčio ašigalius: 

Kai pasilenkęs imsi jį į saują, 

Būk atsargus: 

Jis žnaibys ir įleis nagus 

Tau ligi kraujo. 

Puikus čia tasai gramatinis postūmis - "ji" 
vietoje "mane". Šita dviguba perspektyva, 
begalinio mažumo ir drauge neišsakomo didumo 
suartinimas yra viena iš paskutinių įmanomų 
poezijos (turbūt ir filosofijos) apraiškų: toliau 
seka tiktai coincidentia oppositorum, tai, kas 
nebetelpa į jokį žmogiškąjį žodyną. Tuomet 
nežinojau, kad Putinas laiške Kaziui Bradūnui 
priskyrė Jasmanto Gruodą prie "įspūdingiausių, 
turiningiausių mūsų poezijos rinkinių"; bet Jau 
ir tada būčiau sutikęs su šia nuomone. 

Antrasis Antano Jasmanto rinkinys Ir nie-- 

kad ne namolei pratęsia Gruodą ir palyginti 
nedaug nuo jo skiriasi. Jasmantas, kaip anuo- 
met Baltrušaitis, yra lėtai besikeičiantis ar net 
visai nesikeičiantis, "sinchroniškas" poetas. Ta 
pati laisva eilutės ir strofos architektūra, tas pat 
muzikalumas, tie patys Jasmanto seniai pamėgti 
motyvai ar toposai - vieškelis, turgus, beždžionė. 
Vėl konkretūs sodietiški žodžiai, pro kuriuos 
šviečia Evangelijos drama: klumpių pėdsakai 
molyje, eglišakių ugnis, pageltę kalkės, "kepalėlis 
papelėjęs", virstąs komunijos duona, "dumbli- 
nas vanduo ir šėmas", tampas krikšto van- 
deniu. Pagaliau atsikartoja tai, kas bent man 
atrodo Jasmanto poezijoje svarbiausia: drama- 
tiškas ir drauge intymus būties daugialaipsnės 
hierarchijos pojūtis. Tai Jasmanto "poetinis 
herbas", jo braižo ypatybė, skirianti jį bene nuo 
visų lietuvių rašytojų. 

Gal suklysiu, šioje vietoje prisiminęs auto- 
rius, gerokai nutolusius nuo krikščioniškosios 
dogmos, bet Jasmanto eilėraščiai man neretai 
siejasi su Meisterio Eckhart'o mąstymais ir netgi 
su kontroversiškąja Jung'o studija Antwort auf 
Hiob. Kaip ir aniems filosofams, Dievas Jas- 
mantui esti dinamiškame ir paradoksaliame 
santykyje su pasauliu bei žmogumi. Tik tame 
santykyje Jis suvokiamas - kažkokia prasme 
net galėtum pasakyti, jog tik tame santykyje Jis 
atsiranda, išsilukštena iš pirmapradžio, neby- 
laus ir bedugnio Dieviškumo (Gottheit). Spraga 
tarp transcendentinio irimanentinio būties plano 
yra neperžengiamai plati: "Toli man lig Tavęs / 
Ir Tau toloka" (vėl subtilus morfologinis atšešėlis 
- iš Dievo pusės atstumtas yra mažesnis, negu 
iš žmogaus pusės, bet ir Dievuijis esti, ir Dievui 


8 


ji. įveikti reikalinga pastanga). O vis dėlto Dievas 
priglunda žmogaus "prietemoj lyg tankiame 
pavėsy", užgimsta neviltyje, tyloje ir absurde. 
Žmogui šiame santykyje tenka aktyvus vaidmuo: 
taijis iššaukia Dievą iš tamsos, abejoja, ginčijasi, 
reikalauja, palaiko Jį padeda Jam visu savimi: 
Bet prisislink arčiau! Ir Tu išalkęs. 

Nesiryžtu toliau gilintis į šią dialektiką, kuri 
tikriausiai gali būti išreikšta ir dogmatiškes- 
niais terminais. Aišku tiek, jog poetinėje kalboje 
ji darosi itin įspūdinga - ir, kaip jau sakiau, 
patraukli netgi tam, kas šiaipjau nėra Antano 
Maceinos bendramintis. Ji gimdo savičiausius 
Jasmanto įvaizdžius ir metaforas. Jasmantas 
linkęsjungti tai, kas aukšta, su tuo, kas žema, 
teikti abstrakcijoms grynai fizinio gyvastingu- 
mo. Jo antrojoje knygoje ši tendencija gal dar 
stipresnė, negu pirmojoje. Kartais Jasmantas 
nevengia grotesko ir rizikos: 


Dangūs mažomis skylutėm žėri 
Mailėatiltžadus paklojom, 


Kad šilčiau basom būt kojom. 

Šventieji saunon ėjo. Buvojau nešvarūs. 

Metafizinės ar psichologinės sąvokos - viltis, 
sopulys, asmenybė - Jasmantui įgyja kūnišką 
pavidalą. Dar daugiau, kartkartėmisįvienąeilę 
statomi, bemaž tapatinami sakraliniai ir 
profaniškieji dalykai (Atgailos psalmė). Dėl 
šitokių aštrių sandūrų Jasmanto kalba įdomi ir 
netikėta, nors kartais joje atsiranda stilistinių 
bei poetinių "duobių". Į ramias meditacijas 
dažnai įsiterpia ironija. Kaip man atrodo. 

Jasmantas mėgsta pabrėžti prieštaravimą tarp 
mistinio impulso ir tradicinių ritualo formų, 
linkusių stabarėti ar net išsigimti: "Šventovėj ar 
narve -vis ta pati dalia". Tai daugelio religinių 
mąstytojų tema - netgi, sakyčiau, vienas iš 
amžinųjų religinės patirties motyvų. Groteskiški 
yra tie "išprausti išpažinėjai", tarp kurių nebedera 
kyboti sukruvintam Kristui; skaudžia ironija 
skamba rinkos motyvas, "gipsiniai jėzusėliai", 
"guminis kūdikėlis", gloriją grojanti beždžionė, 
modernus piligrimas su fotoaparatu ant kaklo. 
Matyt, kalbama apie tai, kaip amžinasis mitas 
išskysta kasdienybėje, kaip jį savinasi ir menkina 
paviršutiniška civilizacija. O gal čia esama ir 
kitos reikšmės - galvulgarumas savaip sutampa 
su nusižeminimu, galjis irgi veda iš čionykščio 
narvo didžiojon erdvėn, nors ir gana neįprastu 
būdu (Atsiskyrėlis)? Nežinau. Jasmanto 
eilėraščiai, kaip ir dera eilėraščiams, atviri 
skirtingoms interpretacijoms. 

Beje, Antano Jasmanto pasaulis paradoksa- 
lusir nevienasluoksnis dar vienu atžvilgiu. Senoji 
žemdirbių Lietuva jame, sakytum, kaktomuša 
sustumiama su biblinių Izraeliu. Abi tos erdvės 
persilieja viena į kitą: kiškeliai ( o ne stirnos) 
ganosi Giesmių giesmės vynuogynuose, Sulamitę 
pamotė apvelka pašukine. Jasmantas su pa- 
traukliu  lengvumu žengia iš vienos toposų 
sistemos kitą, iš Egzodo ir Psalmių knygos į 
mūsų tautosaką: 

Tu nesiuntei manęs pas faraoną, 

Ir aš lazdos nepaverčiau į žaltį. 

Ėjau tik kamarėlėn kruopų malti 

Linamynės mergaičių vakaronei. 
(Jungiamoji grandis čia bene bus žaltys - 

biblinis ir drauge pagoniškojo lietuvių tikėjimo 
simbolis). 

Kaip skiriasi šičia Jasmantas. sakysime, nuo 
Brazdžionio, kuris pirmasis plačia sauja 
paskleidė mūsų poezijoje Senojo įstatymo 
motyvų - bet išlaikė daug aiškesnę distanciją 
tarp jų ir lietuviškos tikrovės! 

Brazdžionis, žinoma, yra vienas iš vardų, 
kurių negali nepaminėti, šnekėdamas apie 
Jasmanto poetinį kontekstą. Tokių vardų ra- 
sime ir daugiau. Jasmanto žodis būna rupus it 
Baltrušaičio (Dies irae). išgrynintas it Putino, 
pastabus ir grakštus it Nėries: 

Margais važeliais tu gražiaigirgždėjai 


Ir sniego purslelius kaip dūmą kėlei. 
O papūtė paklydę vėjai, 


Ir parudavo tavo šermuonėliai. 
Stogai pravirko. Šermeninės žvakės. 
Jų ašarom nulietos, tyliai kabo. 

Ir žemė dūsauja prie tavo grabo, 
Juodais lopeliais lyg šašais aptekus. 

Verta atkreipti dėmesį į labai gerą aliteraciją: 
šermuonėliai - šermeninės. Tokių reikšmingų 
aliteracijų ir stebėtinų rimų Jasmantui nestinga 
(net knygos pavadinimas fonetiškai ir grama- 
tiškai savitas). 

Šiaipjau Jasmantas būna netgi pro- 
vokuojančiai nemodernus, tarsi prisiekęs 
ištikimybę seniesiems mūsų poetinės kalbos 
įpročiams. Tų įpročių šaknys liečia Baranauską, 
gal net Slavočinskį, bet labiausiai skverbiasi 
nepriklausomybės epochon. Beje, iš čia ir kai 
kurie eilėraščių silpnumai. Dailiose "utose" 
(Obels žiedas) ir kitur neišvengiama štampų, 
pigokų vietų. O Jasmanto dėmesys mažybiniams 


žodelyčiams netgi atlaidžiausiam kritikui turėtų 
atrodyti kiek perdėtas: plonytėje knygoje vien 
tik priesagų -ėlis, -ėlis (su jų moteriškais varian- 
tais) suskaičiavau per šimtą dvidešimt. 

Bet visa tai - antraeiliai dalykai. Netgi Jas- 
mantosilpnybės yra poeto silpnybės. Pasaulinės 
lyrikos kontekste Jasmantą dažnas būtų linkęs 
sieti su Rilke, bet žinome, kad jis pats tą 
analogiją atmetė. Siūlyčiau kitą gal ne tokį 
banalų sugretinimą. Konkreti ir drauge paro- 
daksali Jasmanto mąstysena, rizikingos sa- 
crum ir profanum paralelės, skirtingų tikrovės 
planųjungimas, oypačintymus ir giliai drama- 
tiškas santykis su religinėmis vertybėmis pri- 
mena anglosaksų metafizinius poetus (ne tiek 
John Donne, klek, tarkim, Richard Crashaw). 
Nežinau, ką apie tai pasakytų autorius; bet tai 
tauri giminystė. 

Dvi mažos ir negarsios Antano Jasmanto 
knygos - iš viso 90 eilėraščių - nekasdieniškas 
lietuvių literatūros reiškinys. 

1983 


Tomas Venclova 


žų GRUODAS 


DIDŽIOJI 
NEBUTIS 


"Multum incola fuit 
anima mea " 
Ps.119 


RUDUO 


TAIP, TAIP! Kiekvieną naują rytą 

Kaip kūdikis, spurdėdamas džiaugsmu, 
Pamirštimu, 

Kad tyloje senų namų 

Pavytusiu lapu nukrito 

Lyg paskutinė šio rudens šalna 
Sunkios prasmės pilna 

Būtis mana. 


Iš nebūties plačių kraštų 

Aš vis grįžtu 

Taku apžėlusiu ir pamirštu, 
Kad jau ruduo prie mano durų; 
Visi keliai pabjuro, 

Išskristi paukščiai pasikėlė, 
Menkutė saulės valandėlė 

Su vėju lekiančiais padangėm debesiais 
Praeis, 

Kaip daugelis jau mūs praėjo 
Su tuo pačiu benamiu vėju, 
Nors niekas neskubėjo. 

Ir man, ko man skubėti? 

Ant žibančios naktinės parugės 
Pavargęs laikas atsisės 

Ir palūkės. 

Rytuos aušrajau pradeda drebėti. 
O gal tai aš drebu? 

Gal mes abu 

Nuo ilgo nemigo naktų išbalę? 


Žiūrėk, ten pas Aukščiausią Valią, 
Visi jie tyliai sėdi 

Kaip nuotakos vestuvių vežime. 

Ir mes eime 

Abu sykiu. Ruduo prie mūsų durų. 
Visi keliai pabjuro. 

Blyški aušra pro debesis iš lėto švinta, 
O ant laukųjau drungnas rūkas sėda. 
Irį pėdą, 

Juodoj rugienoje giliai išmintą, 

Jau paskutinis lapas krinta. 

VĖLUMOS SONETAS 


JAU PER VĖLU mums, kūdiki, jau per vėlu 
Pabelst į tylinčių namų duris: 

Ant ilgo kelio staugiančių vielų 

Būtis mūs tarsi elgeta parkris 


Pavargusi, paklydusi... O šalimis - 

Keliu, kuriuojau daug kas ėjo ir dar eis - 
Keliaus minia su grojančių čigonų būdomis, 
Su šokančiom beždžionėmis, su juokdariais. 


Bet mus, o kūdiki, kas mus pakėlę 
Bent lig aušros, bent valandėlę 
Paims su ta marguojančia minia sykiu? 


Jau per vėlu. Jau per vėlu duris klebenti: 
Šešėliu grįšime nuo jų nykiu. 
Jau per vėlu - tau gimt. o man gyventi. 


MANO KAMBARYS 


TAS MANO kambarys kaip didelė šventovė: 
Nusvirę, gėlės lyg vėliavos maldingai stovi, 
Ir liūdesys vargonais groja. 
O prie kojų, 
Prie Nukryžiuotų kojų, 
Į gedulo veliūrą susisupę, 
Mano džiaugsmas ir mano meilė klūpi 
Ir meldžia nakti juodarūbę 
Sukniubę. 


O liūdesys vargonais groja 

Ir nesustoja: 

Jis trello palube graudena, 

Ir šliaužia pažeme lyg vox humana. 
Rūsčiais pedalais sunkiai dunda 
Irskundą, 

Skundą tylų, skundą liūdną be galo 
Išverkia fleitom antro menualo. 

Tas mano kambarys kaip didelė šventovė: 
Pro uždangas nedrąsiai saulė srovi 

Lyg pro stiklus margų vitražų 

Ir mažo. 

Mažo džiaugsmo neberanda 

Ir mažos meilės nebemato 

Sukniubusios prie Nukryžiuotų kojų. 


O liūdesys vargonais groja 

Ir iš reto, 

Ir iš reto tyla, nyksta ir sustoja 

Ir užraktais sužvanga. 

Pakilęs atidaro siaurą mano langą 
Ir traukia orą pilna krūtine 

Ir žiūri akimi rūsčia. 

Jis čia 

Ir kunigas, ir tarnas, ir minia. 

VORO SONETAS 


IŠBALES beržas ir speige pavytęs 
Gelsvučiais pumpurais staiga sužiuro 
Lyg auksaplaukės kūdikių galvytės 
Prie pirmąkart pravertų saulėn durų. 


Gelsva piene pakvietę pirmą bitę 
Suvirpo šilumoj melsvi papieviai. 
Jauni ir saulės šypsenoj nušvitę 
Pakilo upės karklai raudonžieviai. 


Ir aš, kaip voras į stiklinį indą, 
Kai nerimu visi garsai pasklinda, 
Ir ilgesiu, ir troškuliu atgiję 


Svaigiu džiaugsmu mūs žemęjuosia — 
Įnaują būti lygi slidžią giją, 
Iš naujo, vis iš naujo kabinuosi. 

žuvų SONETAS 


ARGI NE vandenų tyliųjų esam žuvys, 

Tos paukštės ten žemai, ak visados žemai? 
Kažkur dangus didžia šviesa pasruvęs 

Ir meile atdaras kaip vakaro namai. 


Ir kartais beriajis - ne mums, tiktai Undinei, 
Tai Marių Žvaigždei - aukso karolius, 
Prisirpusius ugnim ir taip tylius 

Kaip mūs atodūsių pursleliai vandeniniai. 


Tada, lyg netyčiom, žalias gelmes pamiršę, 
Virpėdami, kad dangūs mus štai pavilios, 
Į svetimą, į svetimą pašokstam viršų. 


Bet ten staiga mums visos durys užsidaro: 
Į šviesą atsitrenkę krintam atgalios 
Įpurviną,įtą mūs vandenį nešvarų. 

GIRIOS SONETAS 


SUGROJO ragas girios viduryj 

Ir prunkšdamas žvėris nunėrė per tankynę. 
Viršūnėse lizdai siūbuoja atdari 

Lyg vėjuje vainikai išsipynę. 


Girdžių, kaipvejoje nepalytėtoj 
Myluoja vėjas pienę šilkaplaukę, 

Kaip kūne bunda džiaugsmas ir iš lėto 
Niūnuodamas viršūnėmis atplaukia. 


O kūne mano, mano broli! 
Tave kaip ryto šilimą jaučiu. 
Iš žemės dykumų, išdegusių, plačių, 


Visi pavargę grįžtame namolei. 
Bet tu. nors tu nepasilik tame mįslingam tolyj, 
Nors tu nebūki greit pradingstančiu svečiu! 


24 


GRUODAS 


IR TU, arjauirtu 
Su Jais visais kartu: 
Su nerimu, su seserim kančia, 
Su rūpestingu ilgesiu -į čia, 
Įmus tu kelią suradai, 
Tu, mano pirmas peleninis gruode? 


Dabar pakąstos ir pajuodę 

Kaip paskutiniai rudenio žiedai, 

Nusvirs mūs dienos, šėmu vandeniu papilkę, 
Nusvirs ant tavo rankų, 

Tu kuždantis, tu peleninis šilke, 

Ir mūsų žingsni trankų 

Sugers vidunakčio tyla godi. 


O tu kuždi, tu daug žadi 

Ir spaudi žemės drebančius pečius. 
Ji tuoj nuščius. 

Kaip alpuliu mergaitė kad nuščiūva 
Ant rankų mylimo bernelio. 

Bet ten - prie ilgo mūsų kelio 

Visi susėdojie į krūvą: 

Ir nerimas, ir sesuva kančia, 

Ir rūpestingas ilgesys - ir čia 

Esi ir tu 

Sujais visais kartų 

Irjiems, ištroškusiems, vandens paduodi, 
Tu, mano pilkas peleninis gruode. 


Seniai seniai 

Nuliuoksėjojinai 

Kaip girios stirna blizgaodė, 
Pajutus pirmą šaltį. 

Tarp lauko ežių pasirodė 

Jo kandūs, barškantys nagai. 

O mes pavargę, nusikaltę, 

Kad buvom, žengiam atsargiai 
Ir ieškom jos, nubėgusios, pėdų 
Ir klausom rago, tolimo, aidų. 
Tos pėdos kviečia mus, 

Tas aidas šaukia mus, 

Sugrįžt, sugrįžti į namus, 

į tolimus, į paliktus, į pasiilgtus. 

Bet ten - pas girgždančius mūs kelio tiltus, 
Pas ilgo mūsų kelio griovį 
Visijie stovi: 
Ir nerimas, ir sesuva kančia, 
Ir rūpestingas ilgesys - ir čia 
Ir aš, ir tu, 
Tu, mano pirmas peleninis gruode. 
Visi čia mes kartu. 
Visi pavargę, dulkėmis pajuodę 
Į paskutinę šitos žemės rinką 
Nedrąsiai, pamažu 
Suslinkom 
Dar kiek pabūti. 
Juk gražu - 
Ar ne? - dar kiek pabūti. 

PROCESIJOS SONETAS 


IR EINA metai, eina tarsi keliauninko 


Ir daug, tiek daugjų susirinko 
Lyg paukščių rudeni. O atsivėrus 


Plati naktis jau nepakvies jų 
Užeit į poilsio namus. 


Ir soduose žibintų margašviesių 
Jau nebebus. 


Argi Tavęspi eina ši be galo 
Procesija? Argijoje ir aš žengiu 

Nė nepamatęs, kad pabalo 

Mūs pakelės nuo rudenio šalnos? 
O paukščiai tie, tenai nuo parugių. 
Ar tik ligi pavasario jie išplasnos? 

FORTEPIJONO SONETAS 


TU ATDARAS irjuodas, lyg šypsaisi 

Kaip dideli kaukolės dantys, 

Ir šitoj salėje, toj mūs būtyj bevaisėj, 

Po mūsų rankomis pradėsi tuoj skardentis 


Ir ūbauti, ir suokti, ir čirenti 

Lyg paukštis rytmečio pakrūmėj: 

Ir džiaugsiesi, kad šviesiarūmė 

Ir žibanti banguoja mūsų šventė. 
Paskui tu vėl šypsosies! tarp uždengtų 


Paveikslų ir dairysiesi, kur dingo 
Visi garsai, tokie pavargę ir pabalę. 


Paskui šypsosimės ir mes kaip tu 
Savam karste, toje ankštutėj salėj, 


Kaukolės šypsena nerūpestinga. 

ATEIS RUDUO 


ATEIS ruduo, ir rūko gobtuvėliai 
Žėruojančius mūs kalnelius pridengs. 
Ant nusiminusio vandens 
Nebeskraidens 

Paklydę debesų šešėliai. 


Ir bus tylu, ir bus sunku aplinkui, 

Ir žemėn dideli lašai varvės, 

Ir miestai mūsų pakelės 

Nebežydės 

Auksiniais bokštais prie benamių rinkų. 


Seni sargai Jau keliasi ir eina. 
Tuoj vynuogynų vartelius užsklęs. 
Pro juostančias pakrančių eželes 
Sujais ir mes, 

Ir mes išeisime kalneliais Reino. 

Bet ten nebus tavęs. Ir samanoti 
Gyvybės pažadai tyliai rūdys. 

Ir mažas paukštis pas duris 
Nebeatskris 

Nors be giesmės truputi parymoti. 


Ir bus tylu, ir bus sunku aplinkui. 

Ir žemėn dideli lašai varvės, 

Ir miestai mūsų pakelės 

Nebežydės 

Auksiniais bokštais prie benamių rinkų. 


SAULĖLEIDŽIO SONETAS 


JAU VYTURĖLIS, grumsteliu prigludęs, 
Nebeskardena gęstančios palaukės. 
Nusviro varpos. Aukso grūdas 

Atgal į žemę šaukias. 


Atgal ir mes nuo vėstančių kalvelių, 

Apsunkusius dalgius nusisvarinę, 

Jau leidžiamės iš ilgo mūsų kelio 
Įrūką sidabrinį. 


Turbūt į poilsį, į baltapūkį, 
Mes leidžiamės. Laukų garsai 
Ten rageliu nebesiskųs. 


Tik tu, pavargęs mūsų žingsni, tu nebūki 
Į ten toksai svyruojantis, toksai - 
Sunkus... 

REQUIEM 


JAU daug naktų 

Pasibaigė, jau daug naktų, 

Kai tu 

Mane dar palikai čia pabudėti. 

O šiandien vėl žvaigždėti 

Mūs dangūs bąla busdami, 
Šventovė ūžia nerami 

Lyg vandenys pavasario upeliais. 
Diena jau kelias 

Ir tuoj, kaip šydas 
Jaunamartės, kalneliais išsiskleis. 


Giliais 

Dar miegančiais keliais 
Jinai ateis 

Pas tavo užremtas duris. 

O bokštuose varpai vėl tris. 


Tris ilgus ir sunkius kartus skardens. 


Tiktai akmens, 
To tavo liūdinčio, tamsaus akmens 
Jai niekas, niekas neatris. 

LOPŠINĖ 


MIK, mažutis pievų pūke! 
Mik su žemele kartu! 
Merkias kloniai apsiūkę, 
Užsimerk ir tu! 


Ežere varpai nutilę 

Lig aušros neberaudos, 
Nebesiųs į gelmę gilią 
Užkeiktos maldos. 


Mik, mažutis pievų pūke! 
Mik su užkeiktais kartu! 
Merkias pievos apsiūkę, 
Užsimerk ir tu! 

Piktos laumės nugenėjo 
Žvakeles paežerės. 

Tu pakviesk žvaigždžių Sėjėją - 
Tegu šiąnakt sužėrės 


Aukso rasos vandenyse, 
Aukso rasos antjavų. 
Te šią naktį neišvysta 
Ašarų tavų! 


Mik, mažutis pievų pūke! 
Mik su ašarom kartu! 
Merkias kloniai apsiūkę, 
Užsimerk ir tu! 


LAUKŲ RAITELĖ 


TU GIRDEI žirgą iš rieškučių 
Po lauko ąžuolų senų 

Ir nejutai, kaip vėjas pučia 
Gyvačiukes aksomo garbanų. 


Tu girdei žirgą iš rieškučių 

Ir švilpdama su juo tareis 

Ir nejutai, kaip vėjas pučia 
Vargonėlius auksiniais pabariais. 


Tu girdei žirgą iš rieškučių, 
Švytri batukais raudonais, 

Ir nejutai, kad šiandien tu čia 
Atobildžiuos eželių skardenais. 


Tu girdei žirgą iš rieškučių... 
Ir aš dabar tavim sergu: 
Man tavojuoką vėjas pučia 
Ir dundesį sidabro pasagų. 

BARE 


IŠSISKLEIS tvanki naktis 
Be žvaigdžių, be vėjo, 
Žiburėliai nusagstys 
Laukiančias namų duris 
Meilės pardavėjų. 


Ir būgnelis sududens 
Čigonaitės rankoj, 
Stūgaus fleitos ir trilens 
Tarsi švilpesiai rudens 
Meilės šokį trankų. 


Užu lango tamsa raus 
Kaip veidai vualyj. 

Prie staliuko susiglaus 
Šaltam gintare alaus 
Damos ir karaliai. 


Žvangios taurės sudindės, 
Kad susiderėjo. 

Ir šilkuos senos kėdės 
Piktos šypsenos spindės 
Liūdesiu rugsėjo. 

ŽIEMOS KELIU 


JAU IMA snyguriuot. Žirgeli kinkom. 
Kelių keliai, tie linadrobiai! 
Skarelėm pūko apsigobę, 

Medeliai meldžiasi aplinkui. 

Jau ima snyguriuot. Žirgeli kinkom. 


Sniegulės pinasi. Varpeliai šaukias. 
Kaip dūmas lygumos bekraštės! 
Važelis gieda margaraštis 

Šarmotoj lygumoj palaukės. 
Sniegulės pinasi. Varpeliai šaukias. 


Sudėki vadeles! Pradingo kelias. 
Žiema kaip nuotaka pakilo! 
Jungtuvių nuometu pridengus šilą, 
Pėdelę gaubia po pėdelės. 

Sudėki vadeles! Pradingo kelias. 


Jau dingo kelias. Dingsim šitam šoky 
Ir mes - du sniego gniužulėliai. 
Laukuose vėjai pasikėlė, 

Ir naujo kelio neieškoki! 

Visi pradingsime sniegulių šoky. 

NAKTIS 


NAKTIS, ta verpėja voratinklinė, 
Tuoj mūsų langus užraizgys, 
Plazdėdama lyg aksominis 
Paklydęs vakaro drugys. 


Kalneliais leisis bandos su varpeliais, 
Ir piemenėliai parraliuos, 

Ir ilgas ilgas kaimo kelias 

Drebės mėnulio spinduliuos. 


Paskui varpai pakils pakalnėj tingūs 
Ir supsis kloniuos, ir aidens, 

Ir atsišauks daina pradingus, 

Daina liūdna, daina rudens 


Nakties, tos verpėjos voratinklinės, 
Kuri mūs langus užraizgys, 
Virpėdama lyg aksominis, 
Paklydęs vakaro drugys. 


PRANAŠYSTĖ 


BUS, BUS mūsų žemėj vėlei, 
Bus pavasaris, ir vyturėliai 
Nuo grumstelių suskardens. 
Vėjo verpstės saulės gijom 
Vėl priverps žiedų lelijom 
Ant nudžiugusio vandens. 


Paupiais palinkę karklai tiesis, 
Irsis dangumi valtelės šviesios. 
Irsis pūko ežeruos. 

Sunkios gervės supsis ore, 

O sodybos kaip altoriai 

Aukso žvakėm sužėruos. 


Bus, bus mūsų žemėj vėlei - 
Mūsų kryžkelių rūpintojėliai 
Vėlei bus pas mus svečiuos. 


40 


PRIE VARTŲ 


"Je poursuis en vain le Dieu 
gui se retire" 


Ch. Baudelaire 


AŠ PALIEČIAU TAVE 


AŠ PALIEČIAU Tave, tylus Kūrėjau 
Lyg vaikas žvakės liepsną piršteliu 
Tiktai mintim. Užpūsti nenorėjau. 
Bet užgesai, ir aš įžiebti negaliu 


Tavęs, kursai papėdėje Horebo 

Sausos šakos liepsna pats prabilai. 

Jau tūkstančiai žvaigždžių pas mus sužibo, 
Ugnimjau blyksi miško vabalai; 


Naktis kaip karalienė žengia 

Su palydovų dūzgančia minia. 

Tik Tu tamsiu apsiaustu prisidengęs, 
Tik kur Tavęs ieškot man - nežinia. 

PAKELEIVIS 


UŽ LANGO ūžia vėjas. Gal paklydęs. 
O aš lyg pakeleivis, žiburį išvydęs, 
Po tavo stogu užėjau truputį - 
Ne pasilsėt ir ne prašyt, tiktai pabūti. 
Tik valandėlę. O paskui, kai varpo dūžis 
Nuo seno bokšto paskutinis leisis, 
Aš tavo kilimais tyliaisiais 
Išslinksiu vėl, rausvoj lemputėj susigūžęs. 
Šešėliu vėl išslinksiu pro duris į vėją, 
Į šaltą vėją tarsi paukštis, kurs nespėja 
Sugrįžt į savo šiltą gūžtą. 

VOVERĖS SONETAS 


ŠIĄNAKT girdėjau. 

Kad pašaukei mane tyliu balsu. 
O aš tamsoj, kažkur tamsoj esu, 
Tu, rūpestingas žiburio Nešėjau. 


Kažkur viršūnėj 

Vidunaktį sukniubusių pušų 
Kaip girios voverė skujas nešu 

Ir kraunu lizdą būčiai atskalūnei. 


Bet Tu dar sykį 
Pašauk! O gal ateik ir pamatyki, 
Kaip nevilties maldoj rankas grąžau, 


Kaip nerimu palinkę pušys svirdi, 
Kaip savo širdį 
Aš lyg kankorėžį mintim aižau. 

ŠEŠĖLIO SONETAS 


TAI MŪS atodūsių paklydę vėjai 
Tave čia buvo užgesiną. 

Atėjo vakaras, ir, sako, suspindėjai 
Lyg vabalėlis sunkiame kemsyne 


Tu mūs būtyj. Vidurnaktis artėja. 
Sugrįžo paukščiai nuo lizdų nutolę. 
Susiglaudė delnai, pabaigą sėją. 
Žiogeliai šaukiasi po žolę. 


Ir aš kartu išeiti pasikėliau. 
Tiktai Tavęs, kodėl Tavęs man nematyti? 
Kažkas čia, sako, švyti, 


Kažkas čia pat prie mano kojų. 
Tai aš turbūt savu šešėliu 
Tave užstoju. 

VIDUNAKTIS 


VIDUNAKTIS. 

Nuo bokštų laikrodžiai jau ūkauja 
Nusvirę, 

Kaip mes po girią 

Kad šaukiamės paklydę. 

Ir žiburėti tvenkiniai 

Seniai, 

Seniaijau nebežydi. 

Vidunaktis. 


Tada kelies Tu 

Ir mūs alsavimu ak vaikštai taip lengvai, 
Lyg varpomis viens kitą liestų 
Pribrendę mūs javai. 


Bet ten. kažkur manyj, 
Kažkur užu tamsos 

Užlūžta juodas Tavo kelias. 
Ir niekados. 

Tu niekados tenai neužeini. 


Tiktai naktis, tik laikrodžiai ten kelias 
Ir ūkauja žemyn nusvyrę, 

Kaip mes kad šaukiamės po girią 
Paklydę. 

Ir žiburėti tvenkiniai 

Seniai, 

Seniai ten nebežydi. 


TRUMPAREGIO SONETAS 


KAIP NUOSTABU, o Viešpatie, kad mano akys 
Jau tolumos kalnų nebesugraibo, 

Kadjau ir žaibo 

Žėrėjimas jaunystės nebetekęs. 


Visi daiktai kažkur tolyn nuėjo. 
Aš vienas palikau į rūką įsisupęs 
Tarytum upės 

Plati tyla be burių ir be vėjo. 


Argi ir Tu, sujais visais kartu pakilęs. 
Išeitumei, kur gilios 
Ir neprašvintančios mūs naktys tvylo? 


Argi Tu būtumei man paskutinis 
Saulėleidis, viršūnėse patvinęs, 
Nebeišbrendamai klaikaus ir juodo šilo? 

ELGETOS SONETAS 


Į MĖNESIENĄ, akį mėnesieną 
Pasviro tylūs mūsų kelio gluosniai. 
O Tu, atgniaužęs savo ranką dosnią, 
Vis dalini tą būtį: ją, tą vieną 


Vienintelę kaip naktį sidabrinę 
Tu žvaigždėm, mėnesiui ir žiogui duodi. 
Tik mes pavartėj galvas panarinę, 


Nuo šalčio ir lietaus lyg stagarai pajuodę. 


Vis stovime jau ilgus ilgus amžius. 
Ir drebanti ranka kelintą 
Jau kartąvis pakyla ir, paglamžius 


Varpelio tavojo virvelę, krinta 
Atgal ir mąsto: 
Turbūt Tavęs namie nerastų. 

KAIMYNAS 


R. M. Rilkės motyvu 


TYLUS Kaimyne. 

Mes, daugelį šalių kitais Keliais aplankę, 
Po vienu stogu radom vėl nakvynę. 

Jei kartais naktį tvankią 

Bus tuščia ir tylu namuos, 

O tu blaškysies troškuliu sapne 

Ir nieks Tau lūpų nesuvalgys. 

Ir nieks vandens Tau lašo nepaduos, 
Pašauk mane! 

Tik šūktelki! Tik vienas žvilgis 

Pro siaurą mano durų plyšį — 

Ir aš tuojau pas Tave grįšiu. 

Juk siena ta tokia plonytė! 

Jei tik garsesnį žodį tarsi. 

Nereiks man josios nė ardyti - 

Ji subyrės pati - be triukšmo ir be garso. 

NAKVYNĖS SONETAS 


TAS VAKARAS, o Viešpatie, kaip graudūs 
Giedojimai pasiekė Jau pušies viršūnę. 
Oji, lyg lapas rudenio, žaroj paraudus. 
Ką žino ji, šoklioji girios lengvakūnė, 


Kad šmėsčiojam mes čia žemai lyg išsigandę 
Medžioklės rago ir skalikų žvėrys; 

Kad drebame Tavim, Tu, miško gande, 

Kurs mūsų širdis kaip tankynę prasivėręs 


Lyg ošimu pušų, lyg rago gaudimų 
Tu mus kvieti ir vadini Tu mus 
Nakvot į Tavo tolimus namus. 


Bet mums... Ak mums čia taip ramu! 
Žiūrėk, lyg Tavo žvaigždės vabaliukai žvilga, 
O kelias tas - toksai sunkus, toks ilgas... 

PANAKTINIS 


TU, RŪPESTINGAS Panaktini, 
Tu, mano sodų sarge! 

Kai šunes po dienos išvargę 
Suguls ir, galvas panarinę, 
Ieškosis poilsio šiauduose, 

Tu strėnas susijuosi 

Ir, pasiėmęs rankon lazdą, 
Apeisi sodą. 


Sustok ir paklausyk! Atrodo, 
Kažkas lyg plazda 

Ten, pas kraščiausią taką; 
Kažkas lyg žemą plaka 
Palūžusiu sparnu; 

Kažkas lyg čipsi 

Tenai už akmenų. 
Kaijuos pralipsi. 
Drėgnam beržų liekne 
Atrasi tarp žolių 

Iškritusį mane 
Beplunksniu paukštelių. 

Kai pasilenkęs imsi jį į saują, 
Būk atsargus: 

Jis žnaibys ir įleis nagus 
Tau ligi kraujo. 


Tu, rūpestingas Panaktini, 

Tu, mano sodų sarge! 

Vėjingą naktį, naktį dargią. 

Kai ilsisi visi išvargę. 

Tu nešies prie krūtinės 

Mane besparni. 

Tu, senas, ištikimas mano tarne! 


MALDA 


JAU VAKARAS. Ir ateini Tu, mano Dieve, 
Pro liūdinčias vagas laukų arimo. 

O mūs diena kalnelyje dar rymo 

Ir ulbina dūdelę grubiažievę. 


Kaip dūzgiantis šikšnosparnis 
Viltis palieka savo urvą tvankų 
Ir leidžiasi ant tavo rankų 

Kaip ant rugių saulėlydžio ugnis. 


Priimki ją! Ją vieną teturiu! 
Priimk, Tramdytojau ir žemės, ir žvėrių! 

KALĖDŲ RYTMETIS 


DAR TAIP tamsu, ojau varpeliai dindi. 
Tai pirmos rogės į rarotas. 

Nusipurens šiūbas šarmotas, 
Nusitrepens sniegus į grindį 

Tie maldininkai ankstyvi. 


Ir su aidės senutė šventovėlė, 
Sužaižaruos langai apšalę, 
O piemenukai ir karaliai, 

Ir asilas, irjautisvėlei 

Šį rytmetį bus mums gyvi. 


Išnirus saulė iš pusnynų 
Nustebs, kad ir be jos čia buvo 
Tiek daug auksinių žibintuvų, 
Kad tiek šviesos visiems dalino 
Pirščiukai Kūdikio rausvi. 


GIESMIŲ 
GIESMĖ 


"Il est ridicule et triste 
d'aimer la reine Karomama" 


O. V.Milosz 


APYAUŠRIS 


PABUDĖKI šią naktelę 

Prie manęs! 

Trumpą naktį. Štai jau kelia 
Rytuose laukų kalneliai 
Kepuraites ugnines. 


Kam tau jot nuvaikštinėtais 
Pagiriais? 

Mūs darželyj miega mėtos, 
Miega griežlės kanapėtos, 
Broliai dar negreit pareis. 


Rišk žirgelį žibaodį 

Prie tvoros! 

Svyrijovarai pasodėj, 

Kurtai zuikelius nulodė, 
Kerdžiaus ragas dar negros. 


Kur tujosi? Kyla rūkas 
Pabaliais. 

Apkabinki ir pabūki, 
Kol aušrinė auksapūkė 
Beržynėlin nusileis! 

RUDENS ŽIEDAI 


TYLI TU šiandien ir liūdna truputį. 

Visi žiedai į rudenį juk tylūs. 

Pavasarinės užmaršties minutė, 

Iš lėto bičių dūzgime sudilus, 
Įžemę svyravėliš naujo būti. 

Ir tu tyli, ir tu liūdna truputi. 


Naktis ana? Seniai ji nuskubėjo. 
Visi žiedai rudens juk palytėti. 
Šviežiom pėdom laukų sėjėjo 

Nei kviečio grūdas nebegrįš į klėtį, 
Nei aukso lapai pabaigoj rugsėjo, 
Nei ta naktis... Seniaiji nuskubėjo. 


Tyli tu šiandien ir liūdna truputi. 
Visi žiedai į rudenį juk tylūs. 
Pavasarinės užmaršties minutė, 
Iš lėto bičių dūzgime sudilus, 

Į žemą svyra vėliš naujo būti. 
Ir tu tyli. ir tu liūdna truputi. 

KLAJONĖS 


ILGAI klajojom, 

Ilgai klajojom ir ieškojom 
Vartelių vynuogynuos. 

Tu pavargai ir, galvą nusvarinus, 
Ties temstančių kalnelių kojom 
Ilsėtis išėjai. 


Miegok, miegok! Tai pjovėjai 
Saulėleidyj namo iš tolo šaukias. 
Tai liūdesyj, ak liūdesyj 

Ir mes jau grįžtame visi 

Kaip paskutinės bitės sunkūs. 


Miegok, miegok! Tai prisisunkus 
Kalnų varpelių žemė aidi 

Lyg koplytėlė. 

Ji tuoj nutils. Naktis jau pasikėlė. 
Kaip blyškūs želmens žvaigždės kalas 
Pro lengvą dylančių padangių šydą. 
Miegok! Toli, labai toli dar 

Klajonių mūsų galas. 

PAVASARIS 


KAŽKUR toli aš palikau mergaitę. 
O jau pavasaris! 

Pro liūdną eilę kiparisų 

Kalneliai žvalgosi nukaitę.. 
Kažkur toli aš palikau mergaitę 
Tarp dviejų kiparisų. 


Vidudienis. Po saulėtą pašlaitę 
Trumpučiai vėjai liovės skaitę 
Gyvybės pažadus nuo antkapių šaltų. 
Kažkur toli aš palikau mergaitę. 
Bet tu, pavasari, gal tu 
Parkviestum ją? Juk vėlei 

Į pievas krinta vyturėliai. 
Nežinomas paukštelis tarp lazdynų 
Tuoj atsibus. 
Visus kapus 
Juk saulė išvėdino. 
Tik aš - kažkur toli aš palikau mergaitę. 

GIESMIŲ GIESMĖ 


"Soror nostra parva 
et ubera non habet" 


Maža mūs sesuva. Krūtų neturi. 
Tai ką sakysime piršliams? 

Ir kas išeis pas ūžiantį palydų būrį, 
Kai jau kieme sutems? 


Ji dar maža. O namas jau sužiuro 
Svetingos puotos žiburiuos. 

Bet meilė ne mirtis: jinai prie durų 
Kantri palūkuriuos. 


Tik kas ten straksi tarsi vienametis 
Kalnų ožiukas takeliu? 

Veidai - šermukšnis, rudenį numetąs 
Lapus ant mūs kelių. 


Jos akys - tarsi akmenys žėrėtų 
Lengvučio žiedo sidabre. 

Plaukai - tamsi, viršūnių žiburėtų 
Saulėlydžio giria. 


Maža mūs sesuva. Dar nesužiuūro 
Jos krūtys šilko mezginiuos. 

Bet meilė kaip mirtis: jinai prie durų 
Godi nestoviniuos. 


"Duo ubera tua sicut 
Duo hinnuli capreae 
gemelli" 


Naktis gili. Šešėliai šimtamyliai 

Tuoj nusineš dainas šienpjūtės. 
Blakstienos nusileis. Ir mažos krūtys 
Lyg du naujagimiai ėriukai tyliai 
Tarp kaspinėlių susiglaus. 


Ant tolimo, ant tamsmėlio dangaus 

Kaip vynuogės prinokę žvaigždės kabo. 
Kas nuuogaus, 

Kas nuuogausjas, kaip žvakes prie grabo 
Bažnyčioje kad tarnas nuuogauja? 


Diena toli. O tylų tavo kraują 
Gesintuvėliai kvepiančių kasų 
Jau užpūtė. Jau darosi vėsu. 

Ir lyg lelijos tavo rankos bala. 
Ir išeini - tokia tyli, tyli be galo. 

"Caput meum plenum 
est rore" 


Ar nuskubant nematėtjos, 

Mažos papievių klajūnėlės? 

Anksti, labai anksti ji šiandien kėlės. 
Jos plaukuose lašai rasos. 

Argi nematėt jos? 


Žiema praėjo. Lyt nustojo. 
Miškuos girdėt garsai genelio. 
O ant išdžiūvusio ganyklų kelio 
Lengvutės pėdos josios kojų. 
Argi nematėte, kur ji žiemojo? 

"Adiure vos per capreas 
Cervosgue camporum, ne 
suscitetis dilectam" 


Laukų stirnelėm saikdinuų ašjus: 
Ak, neprikelkit mano mylimosios! 
Tegu šį rytmetį jinai nejus, 

Kaip ūžiantis pavasario lietus 
Griovelių žemėje skubiai ieškosis; 


Kaip linksmuose klaneliuose vandens 
Čirendamos taškysis ir tripens 
Zylelės seną paskutinį sniegą. 

Prie saulėj šylančio tamsaus akmens 
Tegu jinai, tegu dar kiek pamiega! 

"Surge Aguilo et veni Auster, 
perfla hortum meum" 


Už lango verkia vėjas. Na tai kas, 
Kadjis nebus dar šiandien spėjęs 
Atpūstijos sušalusias rankas, 
Tas pirmutinis šiltas vėjas. 


Jis dar sugrįš. O jeigu jis pamirštų 
Ar suviliotas vakaro vamzdelių 
Nakvot sustotų viduryje kelio, 

Tai rožinė aušra baltųjos pirštų 


Rausvumą atprašytų. Na tai kas, 
Kadjis nebus dar šiandien spėjęs 
Atpūstijos sušalusias rankas, 

Tas mirusius laukus prikėlęs vėjas. 

"Surge, propera, amica mea, 
formosa mea, columba mea" 


Sugrįžki, mano mylimoji, 
Sugrįžki iš kalnų! 

Žieminę naktį prarymojęs, 

Aš pasitikt tavęs einu. 

Pas musjau mėlynuoja dienos. 
Kaip žiežirbos, 

Kaip žiežirbos purienos 
Grioveliais nubarstytos. 
Upeliai blyksi lyg žuvytės 

Tarp šimtamečių akmenų 

Ir kepuraitėmis baltom iš tolo moja. 
Sugrįžk, sugrįžki mylimoji. 
Sugrįžki iš kalnų! 


Sugrįžo paukščiai, pražiemoję 
Toli už vandenų 
Svyruojančių, girtų. 
Sugrįžk ir tu! 

Berželiai keliasi pavytę, 
Spurgai bijūnų kaip kojytės 
Balandžių rausvos švyti 
Darželio gilumoje. 

Kasjojo vartelius atsklęs? 
Sugrįžk, sugrįžki mylimoji, 
Aš pasitikt einu tavęs! 

NAKTIS ILGA 


NAKTIS ILGA. Dainuoki, žioge! 
O mėnuo slenka vis žemiau, žemiau. 
Į paliktą, į tolimą pastogę 

Mes nebegrįšim jau. 

Naktis ilga. Dainuoki, žioge! 


Pro langą atdarą kažkas pamoja 
Ir švysteli obels žiedu. 

Trumpai, trumpai... Ir vienumoje 
Aš savo kelio nerandu. 

Naktis ilga. Dainuoki, žioge! 


Iš pievos kvepiančių pavėsių 
Visi naktigoniai tuojau nujos. 
Naktis ilga. Aš palūkėsiu. 

O tu dainuok, dainuoki žioge! 
Nebepabudinsi tu jos. 

DAINA 


NEJOK, berneli, pavasarėlį: 
Daržely rūtos dar nesužėlė, 
Nebus žirgelio kuo paganyt! 
Atjok, berneli, kai rudenėli 
Šiauriniai vėjai ūžaus po klėtį, 
Kai vainikėliai bus nudėvėti - 
Tai bus žirgelį kuo paganyt! 


Nejok, berneli, pavasarėlį: 

Iš pietų gervės neparvasnojo, 

Ir siera žemė po žirgo kojom 
Mūsų keleliais dar nedundės. 
Atjok, berneli, kai rudenėlį 

Bus pietų paukščiaijau išklegėję, 
O viena likus drobių audėja 

Prie linų verpstės naktis budės. 
Atjok, berneli, tu rudenėlį! 

JUODBRUVĖ MERGAITĖ 


"Nigra sum, sed formosa" 


KAI mėlyni Jau vakarai 
Anapus tėviškės kalvelių blėso, 
Į mūsų kelią, dulkiną ir vėsų, 
Lyg Vakarinė išnirai, 
Tu, juodbruve Mergaite Nazareto! 


Garbė Tau, Viešpatie, per šią mažutę, 
Kurios alsavimą pajutę 
Stiebeliai stiebias ūkanoti, 
Karklynuos vėjai ima groti 
Ir laumės drobules papieviais išvynioja, 
Kad nesudrėktųjos šiltutė koja 

Į mūsų kelią dulkinąir vėsų. 


Kai mėlyni jau vakarai 
Kalneliuos tėviškės išblėso. 
Lyg Vakarinė išnirai. 
Tu, Juodbruve Mergaite Nazareto! 

GEGUŽINĖS 


PRIE JOS nepalytėtų kelių 
Gegužės dienomis tylus stovėjai, 
Ir ne pavasario paklydę vėjai 
Tau skainiojo lapelį po lapelio. 


Tai valandą vėlyvą nuo vartelių 
Sugrižusi jauna gėlių skynėja 
Savus atodūsius tavin sudėjo. 
Ir vytai tu - lapelis po lapelio. 


Visi mes vytome anąją dieną 
Ir degančiuos laukuos ilgai klajojom, 
O vakare ties Jos nepalytėtom kojom 


Kaip tu nusvirę prašėm Ją, Jąvieną, 
Vienintelę, pakelti mus nuo dulkino mūs kelio. 
Mus byrančius - lapelis po lapelio. 

KRISTAUS 
ISTORIJA 


"Iš savo ilgesio pilnos pastogės 
Taves ieškoti, Kristau, išeinu. " 


L.Andriekus 


APREIŠKIMAS 


IR MES kaip tu ilgai rymojom 

Ir matėm Jį kiekvieno smėlio kibirkštyj. 
O saulė leidos, ir po mūsų kojom 
Šešėliai tiesės lyg avikailiai minkšti. 


Jau tuoj naktis. Jau dykuma nustos blizgėjus 
Ir išsiskleis lyg uždanga prieš mus. 

Bet ar tasai, kurs sėjai prasidėjus 

Užsuko pas tave, užeis į mūs namus? 


Varteliai girgžteli - lyg atdaryti. 
Kažkas lyg takeliu paslydo 
Ir tylomis dūzgena, ir lyg šydo 


Kraštelis auksu ore švyti. 
Ak - tai bitė 
Pavakariop į avilį paklydo. 

GIMIMO NAKTĮ 


AR MES gi būtume Tave atprašę, 
Tu, baltutėli šarmo laše, 

Čionai po mūsų kojom? 

Mes tik kliedėjom ir viliojom, 
Kliedėdami Tave mes priviliojom, 
Ir štai Tu šiąnakt nukritai 

Po pat pavargusiom mūs kojom. 


O ten aukštai 

Žvaigžde - gal sniegule? - mirgėjai 
Ir netikėjai, 

Kad mūs širdis, 

Ta mūs tamsi, karščiuojanti širdis 
Tave tuoj sutirpdys 

Kaip dykumų įkaitę vėjai. 

O, mes... mes daug kliedėjom, 
Mes daug kliedėjom ir girdėjom, 
Kaip gieda tavo angelai. 
O gal tai šakalai 
Ten riejas tarp pusnynų? 
Lavonas daug, jų daug ten primasino. 
O tie varpai? 
Ak tie vidurnakčio varpai 
-Tai pakasynų! 


Ne. ne! Ne mes čion būsime Tave atpraša! 
Mes tik kliedėjom ir viliojom, 

O Tu iš ten, iš taip aukštai 

Šią naktį nukritai 

Po pat pavargusiom mūs kojom, 

Tu, baltutėli šarmo laše. 

PRAKARTĖLĖ 


TAI KO tos dykumos pragydo 
Gaideliuose ir ko tie šydo 
Sparneliai sumojavo? 

Sesutė prašė šimtabalsę 
Laukų dūdelę, kad ją alsią 
Prie vygės balto klevo 

Šią pirmą naktį pavaduotų, 
Jos Pirmgimėliui paniūniuotų, 
Ir dykumos niūniavo. 


Niūniavojosir nežinojo, 
Kad prie šiltų Mažyčio kojų 


Apverkti mūsų daliai 
Suėjo piemens ir karaliai. 

TRYS KARALIAI 


MŪS NERIMAS Tavęsp keliauja 
Sunkiu keliu 

Kaip tie ten trys 

Iš svetimų šalių. 

Bet arjisai išdrįs 

Kaip tie ten trys 

Suklupt ties tavo tvarteliu? 


Ir tylūs, tylūs mes sustojom, 

Ir mes, ir mes iš svetimų šalių. 

Bet kai tik rytmečio šiaurys 
Budėjimo mūs naktį nuvarys, 

Vėl žengsime Tavęsp kaip tie ten trys 
Kitu, akjau kitu keliu. 


AUKOJIMAS 


JIS DAR mažas: du purpleliai kanapėti 
Jį ant aukuro tau pavaduos. 

O kai grįši, skęs žieduos 

Visos pievos; ims kalneliai šokinėti, 
Kad Jis lieka valandėlę dar pas juos. 


Ak, kad rastumei, Golgoton palydėjus, 
Metinį ėriuką už vielų! 

Tuščios užtvaros. Ganyklose tylu. 
Tiktai dykumos įkaitę laido vėjus, 

Tik girdėt staugimas šakalų. 


O kai grįši, Jį paskyrus, vėl namolei, 
Gūščios žemė pakasynų virpuliuos, 
Kapinynai lino marškom suboluos, 
Skeldės uolos, bus aptemę visi toliai - 
Ant šio aukuro Jo nieks nepavaduos! 

AGNUS DEI 


VAKARINIO žingsnio lengvos tavo pėdos 
Krykštauja su vėju po Jordano smėlį. 
Išraudusi saulė pamažu nusėdo 
Liepsnojančionjūron, ir staigioj naktyj Tu 
Šalia mano durų, plačiai pradarytų, 
Praėjai be garso, Dievo Avinėli. 


Betjuk mano durys kaime paskutinės! 
Užjų vėju šnera laukai akmenėti. 

Niekas neparuoš Tau ten šiltos nakvynės, 
Tenai neberasi, kur galvos padėti. 
Plačiojoj mūsų žemėj tarp sunkių šešėlių 
Be manas paklysi, Dievo Avinėli. 


Naktis mano mintį su būtim suvėlė. 
Mintis drėgnoj žemėj prilipusi trūni 
Ir pro mano žvilgio sustingusi plyšį 
Pavargusi žiūri: argi nesugrįši, 

Ar Libano kedrų degančioj viršūnėj 
Saule nepakilsi, Dievo Avinėli? 


VESTUVĖS GALILĖJOS KANOJ 


KAŽKAS ten džiaugsmą lieja 

Tarsi vyną 

Ir šokdina 

Pavargusias minias. 

O aš suja, o mes tik dvieje. 

Bet kas tenai tas trečias? 

Tas trečias ten, tarpjos ir tarp manęs? 


Iržemėjjau, 

Jau viena ašara daugiau, 
Ir vynojau 

Lašu daugiau, 

Ir meilėsjau, 

Ir skausmo jau 

Daugiau, 

Daugiau, 

Daugiau... 

Kažkur vargonai tarsi groja, 
Kažkur lyg varpas dindi. 
Ak, tai vaidenas! 
Tai mano būgnininkas senas 
Iš lėto trepsi koja 

Įkietą grindį. 


Ir valanda jo štai atėjo: 

Ir sėdijis - ne ten tarpjų, 
Tarp mūs, tarp mūs dviejų, 
Tarpjos ir tarp manąs - 

Ir lieja džiaugsmą tarsi vyną 
Ir klykiančias minias 
Šokdina. 

Taijis, 

Taijis tas trečias! 
Tailiūdesys, 

Tas pirmutinis mūsų svečias. 


VERBŲ SEKMADIENIS 


MAN sakė: 

Bus pavasaris, ir iš naujos, 

Atbudusios šalies, nuo kvepiančios pašlaitės, 
Ant nusižeminusios asilaitės 

Pavargęs Viešpats mūs atjos 

Ilgam kelyj dulkėtas ir sukaitęs. 


Pripyliau 

Stiklą dvelkiančios vėsa beržų sulos 

Ir lino patalą liepiau taisyti. 

Kai tik šunelis kaime kur sulos, 

Kai gatvėje vaikų tik šūksniai suskardens, 
Išnešiu dubenį aš šalto Jam vandens 
Įkaitusioms Jo kojoms pamirkyti. 


Praėjo 

Ilga, kaitri pavasario diena. 

Jau skleidžiasi naktis ir neša vėją, 

Ir pievas gaubia ūkana drėgna. 

O temstančių klevų palinkusia alėja 
Iš laukto tolio niekas, niekas neartėja. 

VERONIKA 


KAI SAVO nuometu 

Aš kruviną Tau veidą nuvaliau, 
Atsidusai Tu daug tyliau, 

Lyg tuo metu 

Padvelkęs būtų vėjas.Ir gęstančiom 
pasižiūrėjęs, 

Pasilikai ne ten kelyje, ne - 

Tai drobės kruvinam dugne, 

O gal kažkur manyj? 


Bet kur dabar Tu gyveni? 

Kur šiandien gyveni Tu, mano Dieve, 
Po daugel, daugel metų? 

Iš reto, 

Iš reto dilo tavo žingsniai skaudūs 
Kaip tąsyk tuo keliu. 

Ir ūžianti minia nustojo gaudus, 

Ir žvilgsniai jos apmaudūs 
Pasvirojau namo... 

Irvienumoj, 

Toj vienumoj mirties 

Pasimetėm ir mes, paklydę ir basi. 
O metai bėgo, metai pėdas mūs 
Užpustę ir užtrynę. 


akim 

Bet šiandien aš atvožiau savo kraičio skrynią, 
Ir Tu išjos lyg kvapas drobės 

Pūstelei ir pasikėlei. 

Ne, ne! Akne! 

Tai tik dugne 

Lengvučiai krikšto marškinėliai. 

KALVARIJOS KALNE 


VISI ČIA šiandien dėvim kaukes 
Nykštukų, milžinų ir idiotų 

Iš šilko kuždančio, iš nunešiotų 

Jau skudurų. Bet kas tenai mūs šaukias, 
Tenai kalnelio pakraštyj? 

Jo akys blykčioja, veidai karšti, 

Irjis - be kaukės! 


Tai Tu? Tai Tu čion minkštute veja 
Pas mus negirdint atėjai, 

Didysis Juokdary? 

Žiūrėk, visi langai Tau atdari. 

O mes, jau besibaigiant dienai, 

Vis sakėme: Tavęs tik vieno 
Betrūksta čia visiems, 
Nuplyšusiems, basiems. 

Dabar visi - raiti, važiuoti, pėsti 

Čia renkasi. Nebus nė vietos kur susėsti. 
Visi užgniaužę kvapą laukia. 

Visi viens kitą pakuždomis klausia. 
Tik Tu greičiau! Tik užsideki kauką 
Kad ir menkiausią. 

Gal tą tenai dar kruviną 

Paimk kaukolę 

Su dūriu kalavijo. 

Čia kraujo niekas, niekas nesibijo. 
Tiktai greičiau! 

Naktisjau slenka vis arčiau, arčiau! 
Ir Tu, didysis Juokdary, 

Parodyt pokštą mums turi: 

Visi juk slėpiniai Tau atdari! 

PRSIKĖLIMAS 


LAUKŲ balandžiai ūbauja pušyse. 
Pavasaris, o Viešpatie, pas mus! 
Atvožęsjuodus arimus, 

Žalių raštelių prirašysi: 

Ir kils giesmė lyg vyturėliai, 

Upeliai ūžaus ir skardens, 

Kad iš numirusio akmens 
Kalnelių šypsenoj mums prisikėlei. 


Naktis nusilenkė. Ateina Rytas. 

Ir Tu atgniaužtą delną pradarai: 
Aloe varva pumpurai, 

Grumsteliai nusigandę ritas. 

Ir obels drobule tava vyniojas. 

Tik kas, o Viešpatie, slidžiais 
Takelių mūsų paledžiais 

Skubės Tau apkabint rasotas kojas? 


VELYKŲ RYTAS 


AK rytmečiai, 

Ak rytmečiai tie tolimieji, 

Kada plačiai 

Kaip vandenys giesmė laukus užlieja 

Ir bokšte prikelia ošimą ilgą ilgą; 

Kai pirmutinė smilga 

Nedrąsiai stiebias pažiūrėti, 

Kaip mūs laukų grumsteliai žiburėti - 

Ne. ne! kaip paaksuotos tavo rankos žvilga. 


Ir Tu eini, 

Tu, Užmirštasis, tris kartus eini. 

O gluosnių pumpurai raini, 

Plaukuoti tarsi kirmėlaitės 

Ant tavo tako susiraitę 

Ir nusižeminą vis renkasi prie kojų, 

Lyg prieš savaitę 

Mes palmių Tau su mirtomis nebūtum kloję. 

O šiandien vėl Tu mus kvieti. 

Pagruodžių dunda žingsniai mūs kieti. 
Jau tuoj, jau tuoj prinokusiom su dirsėm 
Ir mes nusvirsim - 

Visi mes paskutinio vėjo pakąsti 
Nusvirsim prieš Tave, auksinis Tu Kviety! 


Akrytmečiai, 

Ak rytmečiai tie tolimieji, 

Kada plačiai 

Lyg vandenys giesmė laukus užlieja 

Ir bokšte prikelia ošimą ilgą ilgą 

Tada ir mes lyg pirmutinė smilga 

Nedrąsiai stiebiamės pasižiūrėti. 

Kaip mūs laukų grumsteliai žiburėti - 

Ne, ne! kaip paauksuotos tavo rankos žvilga. 

IR NIEKAD 
NE NAMOLEI 


BIOGRAFIJA 


1 


ESU AŠ juodas bokšto kryžius, 
Juoda naktim pasviręs ir palūžęs. 
Iš seno vieškelio vėlai sugražęs, 
Deduosi daiktus į kelionę naują 
Ir lyg paklydęs varpo dūžis 

Iš nežinios į nežinią keliauju. 


2 


Kaip plieno stygą užgavai mane, 
Tu užgavai, Didysis Kanklininke! 


Ir virpa dienos, prieš Tave nulinkę, 


Ir ulba dūdele vakarine. 
3 


Tu nesiuntei manęs pas faraoną, 
Ir aš lazdos nepaverčiau į žaltį. 

Ėjau tik kamarėlėn kruopų malti 
Linamynės mergaičių vakaronei. 

Toli man lig Tavęs. Ir Tau toloka. 
Retai mūs žingsniai susitinka. 
Gal tik kai skubame į rinką 
Pasižiūrėt, kaip čigonaitė šoka. 
Ir šio aguonos žiedo sūkuriuose 
Tave suradęs aš tariuosi. 


5 


Bet šokis baigiasi. Namo čigonės ruošias. 
Riestainiai virtinėmis žėri. 

Atsvirduliuoja pasigėrę. 

Ir garsiai šaukia elgeta apluošęs. 

Toli man lig Tavęs. Ir Tau toloka. 

Ir rinkoje jau niekas niekas nebešoka. 

VIS ATGALIOS 


TURGUS 


AŠ NETURIU nė vienakinkio vežimėlio. 
O šiandien turgus. 

Krūmeliuose sužiurę pirmos spurgos, 
Keliai paskendę sūkuriuose smėlio. 
Šiandieną turgus. 

O neturiu nė vienakinkio vežimėlio. 


Prie kryžkelės ryšulėliu ant rankos 

Aš stoviniuoju; 

Gal kas paims pavėžinti gražiuoju. 

Vežimai voromis tik dunda trankūs. 
Vis stoviniuoju: 

Gal kas paims pavėžinti gražiuoju. 


Tas ryšulėlis mano toks lengvutis. 
Tiktai valužė, 

Valia valužė ir seniai sudužę 
Stikliniai rutulėliai nuo Kūčių eglutės. 
Tiktai valužė 

Ir praeities šukelės - taip lengvutės. 

Kaimynai šypsosi. Vežimai lekia 
Man vis pro šalį. 

Valužę vežti turgun tik kvailelis gali 
Ir praeiti parduoti už dvyleki. 
Vežimai lekia. 

Kaimynai šypsosi: Valužę už dvyleki? 


Ir ryšulėlis nusveria man ranką. 
Dar stoviniuoju. 


Matyt, jau teks važiuot paskutiniuoju. 


Paskutinysis bilda, bet netranko. 

KARUSELĖ 


TAS išpūstom šnervėm arkliukas 
Šokuodamas vis sukas, sukas, sukas. 
Lyg pas mergelęjotų: 

Balnelis, kilpsaičiai, pavadis. 

O skrieja vienas, raitelio neradęs. 

Ir šuoliu vis skubotu 

Pirmyn, pirmyn į tuščią tolį 

Ir vėl atgal, ir niekad ne namolei. 

VALKATOS 


TIE RUDENS berželiai pakelėse 
Kaip žvakutės. 

Vėjau, ar sugrįžt namo galėsi, 
Jas užpūtęs? 

Ak tu, mūs kelių gesintuvėli 
Paskutini! 

Jau visus vartus kietai užkėlė 
Panaktiniai. 

Kur prašysimės, akis nunėrę, 
Susišilti? 

Dangūs mažomis skylutėm žėri 
Lyg patiltė. 


MĖNULIS 


KIEKVIENAM rasos lašely 
Tu drebi. 

Kaip sušilt tau, svetimšali, 

Jei aušra už mūs kalneliu 
Neskubi? 

OBELS ŽIEDAS 


OBELS šakelė taip traputė! 

O tu supies, supiesi, žiede. 
Saulėtekiu apsvaigę paukščiai kliedi; 
Ir pievos šypsosi, rūkus nupūtę, 

Ir tu supies, supiesi, žiede. 

Tik ta obels šakelė taip traputė... 
Nulūžęs merdėsi ant mano stalo 
Sidabro vazoj lyg baltam karstely. 

SAULĖLEIDIS 


PLATU laukuos. Vagelės miežių, 
Pabėgusios į tolį, tyliai susiglaudžia 
Ir klausosi, kaip graudžią 

Ir liūdną giesmę griežia 

Papievių vienišas žiogelis. 


Įviršūnes kalnelių kelias 
Žara rausva kaip pirmosios spurgelės 
Ir tavo žiedo neramioj akutėj 
Paklydus žiūri, kaip visų ten 
Pakalnėje, visų mūs temsta kelias. 

JONINIŲ NAKTIS 


NAKTIS šviesi, naktis Joninių. 
Žiogeliam groti per šviesi. 
Kalneliai, laužus užgesinę, 
Žarų vėl rausta spindesy. 


Tik mūsų kelias padūmavęs 
Kuokštelėm ūkanos gailios. 
Eželėm dirvos auksajavės 
Siaurutis kelias atgalios. 


O varpos šnara kaip šnarėję. 
Ir kitą vasarąjos vėl šnarės. 

Ir kitą vasarą pušies drevėje 
Spoksos akutės voverės. 


Tik mūsų kelias, padūmavęs 
Kuokštelėm ūkanos gailios, 
Eželėm dirvos auksajavės 
Bėgs atgalios, vis atgalios. 


PAGROKI, VĖJAU 


PAGROKI, vėjau, smilgų vargonėliais! 
Žiogų smuikeliai jau susidėvėjo. 
Naktis šalta. Mėnulis pasikėlęs. 
Laukai šerkšnu nusidabrėję. 
Pagroki, vėjau, 

Vargonininke tu man šventovėlės. 

SULAMITĖ 


RYTAI dar buvo neprašvitę, 
Kai pro šalutinius vartus 

Jis išlydėjo Sulamitę 

Ir grįžo pas šimtų šimtus 
Žmonų ir sugulovių. 

Gaili rasa jos kojas plovė, 
Kiškeliai ganės vynuogynuos, 
Oji, sau rožę įsipynus, 
Eželėmis auksinio javo 
Straksėjo ir niūniavo: 


Tavo lūpos kaip taurelė žiedo: 

Aš pabūsiu bitele. 

Graudžiai tavosios už sienų gieda. 
Ar džiaugies tu jų dalia? 


Neturiu aš nardo anei šilko. 
Vėju kvepia man veidai. 
Pamotė pašukine apvilko, 
Kai mane susiradai. 


Be sargų grįžtu ir be palydų. 

Vėl trobelėj bus vėsu. 

Tarp šimtų širdis tau nepaklydo: 
Karalaitė aš esu. 


Dukterys Jeruzalės išbalę, 

Aš nudegus juodbruvai. 

Kam tie čeža po vaškuotą salę 
Aksominiai apavai? 


Tavo lupos kaip taurelė žiedo: 
Aš pabusiu bitele. 

Nuobodis tenai už sienų gieda. 
Nuobodis - tai jų dalia. 


Karalius žengė marmurinėm menėm, 
Jų uždangos šypsojos ir kuždėjo: 
Jis meilę pardavė piemenėm - 

Tai juodbruvei iš Galilėjos. 


KELIAI BE 
KELRODŽIŲ 


PUSNYNĖLIAI 


ATEIS žiema. Baltais kiškeliais vėjas 
Per lygumas išeinančius mus vysis. 
O mūsų vieškelis didysis 

Bus taip be krašto praplatėjas. 

Kad tūpsime visi: ir mes, ir vėjas. 


Kaip nuotakos tie purūs pusnynėliai, 
Išskleidę nuometus po mūsų kojom, 
Raudos, kad taip trumpai buvojom. 
Ak, čia visi išeiti pasikėlę - 

Ir mes, irjie, tie purūs pusnynėliai. 


PIRMOJI ŠALNA 


ŠIA NAKTIĮ krito daugel lapų. 

Ir nuoga bus dabar klevuos. 

Tarnai ateis, lapus sušluos, 

Ir aukso kauburėliai, kapas vis prie kapo, 
Ant tavo kelio sužėruos. 


Jie krito... taip visai be vėjo. 
Lygjiems tyla būt buvus per sunki. 
O tu čia vis dar užtrunki 

Ir rūpestingai žarstinėji 

Vėl kapąvis prie kapo 

Iš tų mirties auksinių lapų. 

PASKUTINIS PRAŠYMAS 


Pagal  R.Dehmel 


UŽDENK akis man savo rankom! 
Jau mano kraujas temsta tarsijūros naktys 
Ir tolumoj mirtis iš lėto kelias. 


Uždenk akis man savo rankom! 
Jau mano kraujas žėri tarsi gilūs dangūs 
Ir švyti sidabru laivelis. 

KAUBURĖLIS 


GRIŽTA žemė, saulės pasiilgus. 
Kas nuo saulės žemę apkabintų? 
Blyksi kryžiai, akinančiai žvilgūs, 
Tarsi degtų tūkstančiai žibintų. 


Grįžta paukščiai kreivais rožantėliais: 
Jie padangėj jau sutrūkinėjo. 

Šypsos vėjas, garbanas suvėlęs 

Ten prie vartų gėlių pardavėjai. 


Vartai kviečia. Kauburėliai kelias. 
Tarsi kurmiai pievą būt surausę. 
Gal jau grįžti? Šviežias juk kaubrelis 
Lyg puriena šviestų žemei blausiai. 

ŠERKŠNO SODAI 


PUSNYNĖLIS čia, ne kapas. 
Tai nedūsauk! Baltutėliai 
Šerkšno sodai tokie trapūs. 


Rytmetis. Visi čia miega. 
Jei pravirktum, tuoj nubirtų 
Tie maži stogeliai sniego. 


Pusnynėlis čia, ne kapas. 
Patylėkim! Šerkšno sodai 
Mūs atodūsiam per trapūs. 

PAKLYDĖLIS 


UŽMINSIU mįslę. Ar atspėsi? 
Keliai be kelrodžių - kas tai? 

Ir tu mąstai, ilgai mąstai, 

Lyg būtumei nebuvęs kapinėse. 
Be kelrodžių ir be palydų 

Čia niekas niekad nepaklydo. 


Atodūsiais čia ošia pušys, 
Geneliai bildina stuobrius. 

Nuo jų bildenimo tuojau nugrius 
Rūpintojėlis, senatve patriušęs. 
Be kelrodžių ir be palydų 

Jis vienų vienas čia paklydo. 

VĖLINĖS 


JAU NAKTYS šaltos, Viešpatie, 
Ir danguje jau virpa tie 

Tavo altorių žiburėliai. 

Šventi šventųjų Vėlines, 

Ant mūs kapų pavėlinęs 
Žvakelę pastatyt klajūnei vėlei. 


Ji skundžiasi sušalusi. 

O tiek ugnies aukštai Tu lieji! 
Ir dunkso ten kažkur uraluose 
Kapeliai mūsų apsnigtieji. 

VAIDUOKLIS 


PAŽVELKI, Viešpatie! Šie kauburėliai - 
Tai užpustytos Tavo pėdos. 

Tik lukterki! Kai saulė bus nusėdus 

Ir ūbauti pradės liekne pelėdos. 

Tu pamatysi, kad klajūnei vėlei 
Drobulę skolini, kurioj pats prisikėlei. 


Tik žemė nedrebės, kaiji iš kapo 

Išeis pavaikštinėt beržų alėja; 

Tik moterys su kvepalais nebus atėję, 
Tik neskubės, kaip Tu, jinai į Galilėją. 
Net nešiurens tarp rudeninių lapų, - 
Tokia tyli, tokia tyli ji tapo. 

SAPNAS 


PABUDINAI TU gluosnio spurgeles. 
O taip gražiai ilsėjos! 

Dabar blaškysis vėjuos 

Ir apraudos žiemos naktis gilias 
Pūkiniuos patalėliuos. 


Paupyje suolelis nešvarus. 
Lietusjo nenuvaląs. 

Tik upė šiaušiasi ir kelias, 
Tuoj ledo lytys susigrūs 
Kaip atlaiduos skarelės. 


Visi skubėsim į marias, 

Kadjos mus užsūpuotų 

Sidabro apvadėliais luotu; 

Kad leistume žiemos naktis gilias 
Ant mezginėlių lediniuotų. 


PARKE 


TIE skurdūs sodų fontanėliai 
Graudinasi, kad pasikėlę 
Šiauriniai vėjai juos nupūs. 
Paliks tik dubenėlis tuščias, 
Tiktai baili peliukė gūsčios 
Po mirusius lapus. 

ŽIEMOS MIRTIS 


MARGAIS važeliais tu gražiai girgždėjai 
Ir sniego purslelius kaip dūmą kėlei. 

O papūtė paklydę vėjai, 

Ir parudavo tavo šermuonėliai. 


Stogai pravirko. Šermeninės žvakės, 
Jų ašarom nulietos, tyliai kabo. 
Ir žemė dūsauja prie tavo grabo. 
Juodais lopeliais lyg šašais aptekus. 


Tik saulė šypsosi, čirent prikėlus 

Visuose medžiuos visus inkilėlius. 

Bet kas prikels tuos šerkšno sodų sodus? 
Ar šie griovelių murmesiai nuobodūs? 

MERGAITĖ 
Iš MAGDALOS 


NAKTIGONIS 


KAŽKUR retežiai lyg sužvanga, 
Kažkur lyg pasagos kibirkštis skelia. 
Tu virpi? Tu bijai? 

Nesibijok! Tai tik žvejai 

Kaip riešutas lengvam laively 
Žeberklais smaigsto rausvą bangą, 
Ir išbaidyti paukščiai klykia. 


Ir mes naktigoniai. Ir mes kaip Tu 
Ant akmenų šaltų 

Tarp pirštų sukam maldą nykią. 
Ir mums JINAI atšliaužia 

Ir barškina iš tolo žingsnį trankų, 
Lyg poterėliai susidaužę 

Siūbuotų mums tarp rankų. 


125 


O gal tai sraigė 

Atkopia čion iš žemumų? 
Ji savo kelią baigė 

Ir savo naktį čia atšvęs, 
Taijokime Ir mes 

Namo? 

Namo.... 

RŪPINTOJĖLIS 


MAŽUTIS mano Dievulėli! 

Kodėl toks nusiminąs rymai? 
Tik pažiūrėk: tie mūs arimai 

Aplinkui taip gražiai sužėlę, 

O ant kelių balutės spindi 

Lyg veidrodėliai. 

Kaip dūmas kils tuoj vasarojus, 

Kvepės kaitra įsidienojus. 

Ar ką gražesnio būtum išrymojęs, 

Mažutis mano Dievulėli? 


SAULĖTEKIS 


SAULĖ teka. Pievų rūko 
Kamuoliukai tingiai kelias. 
A, tai Viešpatis Senelis 
Pirmą pypkę užsirūko. 


Kai pakrapšto, byra spiečiai 
Žiežirbėlių jam prie kojų 

Ir rasose mūs šilojų 
Tūkstančiais ugnelių šviečia. 

MONSTRANCIJA 


LAUKŲ rageli raliuonėli, 

Tu saulę mums atraliavai. 

Ir auksu užplieskė javai 

Lyg būtume šimtus monstrancijų pakėlę. 


Tikjos nėra, tos žiburėtos 

Su vidurėliu baltučiu. 

Mes dar nesumalėm naujų kviečių, 

Dar mūsų girnų akmenys pakluonėm mėtos. 

PĖDSAKAI 


O VIEŠPATIE, ar Tu gi nežinojai, 

Kad mūsų lygumose snigs ir lis? 

Kodėl nepasakei Tu savo kojai 

Įmint giliau, o ne prabėgt paskubomis? 


Dabar, kai Tavo pėdsakų neliko, 
Nors imtų vytis ir šimtai skalikų, 

Jie tiktai ašaras nuo mūsų skruostų 
Ir klumpių pėdas molyje užuostų. 


Bet jeigu kartais, pajūrin nuėjęs, 
Paršauktum Baltijon savuosius vėjus, 
Gal sūkuriai įtūžusiųjos srautų 

Tave mums vabalėliu gintare išplautų. 

DUONA IR VYNAS 


TU ATĖJAI, prisėdai ir tylėjai. 
O Pranašu Tave vadina. 
Išvaikštinėjęs Palestiną, 

Ką parnešei Tu mūsų sėjai? 
Tu atėjai, sėdėjai ir tylėjai. 


Šeimyna renkasi prie ilgo stalo 
Ir raiko kepalėlį paskutinį 
Senelių kojos jau seniai sutinę, 
O vasarojus vis dar nenubalo. 
Šeimyna nekantri prie ilgo stalo. 


Prislink arčiau! Ir Tu išalkęs. 

Tai kas, kad kepalėlis papelėjęs. 

Mūs lūšnoje vis švaistos drėgnas vėjas 
Ir byra nuo lubų pageltę kalkės. 

Bet prisislink arčiau! Ir Tu išalkęs. 


Neturim vyno. Laimink duoną! 
Juk Pranašu Tave vadina. 
Išvaikštinėjęs Palestiną, 

Užeik į tuštutėlį mūsų kluoną 
Ir mūsų ašaras paversk į vyną. 

MERGAITĖ IŠ MAGDALOS 


1 


MALDŲ AŠ knygą uždariau į spintą: 
Ji verkti nemokėjo 

Nei Tavo kojų apkabinti, 

Kaip ta mergaitė iš Magdalos. 


Gelsvom galvytėm gluosniai kalas 
Ir šypsosi su vėju. 

Tai kam mergaitei iš Magdalos 
Tiek ašarų riedėjo? 


2 


Už lango ūžia vėjai, vėjai. 

Ir mus, ir musjie tuoj užlies. 

Gal Tu sugrįžti nesuspėjai? 

O gal prie spragsinčios eglišakių ugnies 
Prisėst, duris kietai užsidaryti 

Ir mus kaip knygą pavartyti 

Tu nenorėjai? 


Bet kur Tu vienas klydinės! 

Ten dundančių sniegų laukuos? 

Kokioj užuovėjoj pavargęs atsisėsi. 

Ir kas sulipusius Tau plaukus iššukuos? 
O mano prietemoj lyg tankiame pavėsy 
Priglustumei 

Ramiai. 


Kadaise 

Stovėjom visos mes po Tavo Kryžium 
Ir apraudojom baisią 

Ir skurdžią Tavo dalią. 

Paskui, sau plaukus pasitaisę 

Ir dulkes nuo sandalų nusivalę. 
Namo sugrįžom. 


Dabar Tu 

Vėl vienas, kaip ir aš viena, 

Ir lauki, kadjisai Tave užtartų, 

Ir "Dieve, mano Dieve" taip didžiai šauki. 
Ant žemės leidžiasi tamsa tokia klaiki. 

Ir tuoj, jau tuoj jo lūpos saulę mūs 
Užpūs. 

Ir pasibaigs diena ir Tau, ir mums 

Tik tos stiklinės jo tylos 

Nė Tavo balsas nesudrums. 

ATGAILOS PSALMĖ 


...qui mal y pensent 


ATLEISKI, Atpirkėjau, 

Kad aš ne Tavo kojas glamonėjau. 
Rausvais nagučiais, nulakuotos buvo 
Šviesoj šilkinio žibintuvo. 

Ir pervertos vinim nebuvo. 

Nebuvo, Viešpatie, nebuvo. 


Brangių aliejų 

Ant tų pirščiukų aš neliejau. 
Šviesoj šilkinio žibintuvo 
Man ašaros antjų nesruvo. 
Nesruvo, Viešpatie, nesruvo. 


Kai aušo rytas, 

Radau duris Tavų namų atidarytas. 
Šviesoj mažyčio žibintuvo 

Taip tuščia, drėgna ir tamsu ten buvo, 
Ir ta ugnelė prieblandoj pražuvo. 
Pražuvo, Viešpatie, pražuvo. 

Atleiski, Atpirkėjau, 

Kad kojų pervertų neįžiūrėjau 
Be to šilkinio žibintuvo. 

O pervertos Jos buvo. 

Jos buvo, Viešpatie, jos buvo. 


ASPERGES 


ŠAKELĘ BERŽO pasiėmęs 
Tu pašlakstyk mane 

Rasa rytmetine, 

Kad dingtų visos mano dėmės 
Ir būčiau baltas 

Kaip drobės ritimėlis. 


Tik nevėluok! Jau sparčiai kyla 
Mūs saulė vis aukščiau. 
O pievoje mačiau, 
Kaip nuo žolės lašeliai dyla: 
Greit viskas bus čia pilka ir išdegę. 

SILOĖ 


KIEK DAUG čia jų aplinkui sėdi: 
Apakęs princas ir bevaikė lady, 
Senutė drobule apsivyniojus, 
Kareivis, mūšiuose netekęs kojos, 
Ir nuo mažens suvytusi mergytė, 
Ir jauno kraujo sustabdyti 
Negalinti išbalus moteris. 

Visi eilių eilėmis susodyti 
Neramūs laukia, gal atskris 
Aukštybių angelas į šią balutę 
Jos vandeniu pažaisti nešvariu. 
Pašoks tada viltis iš sąnarių 

Ir sučežės šilkai sukrutę, 

Ir skudurai seni atsivynios. 
Pašoks suvytusi mergytė; 
Apakęs princas ant vejos 

Sau kelio lazdele ieškos; 
Linguos kareivis vienakojis, 
Senutė, drobules nuklojus, 
Dairysis, kur pasilaikyti. 

O jauno kraujo sustabdyti 

Negalinti išbalus moteris 
Įvandenįsujudusiįbris 
Pati pirmoji... 


Paskuijie vėlei grįš lyg susigėdę, 
Lyg žado nevilty nustoję - 
Kiekvienas griš į savo kėdę. 
Apakęs princas ir bevaikė lady, 

Ir nuo mažens suvytusi mergytė. 
Senutė imsis drobules taisyti, 
Kareivis, ramentus susiieškojęs, 
Liūdnai žiūrės, kaip teliuškuojas 
Dar vis sujudinto vandens bangelės, 
Kaip sutrypta žolė iš naujo kelias. 
Visi žiūrės. O tarpjavų eželių 
Stuomuo išbalusios moters 

Iš lėto pasiners. 


VAI SUTEMOS 


PELKĖS 


KREIVOS PUŠYS. Viksvos. Balos. 
Dumblinas vanduo ir šėmas. 
Lūžta šakos atsirėmus. 

Kyši lelija išbalus. 

Kreivos pušys. Balos. Balos. 
Dumblinas vanduo ir šėmas 


Čia tą vieną šokam šokį - 
Nuo kupstelio ant kupstelio. 
Niekas negrindė čia kelio, 
Niekurjo nė neieškoki. 

Tik tą vieną šokam šokį. 
Nuo kupstelio ant kupstelio. 


Jei paslysi, ims kvatotis 
Raganos rūkuos nendryno. 
Ašarų čia nieks nežino. 

Tie kupsteliai tarsi stotys: 
Nepaspėsi, ims kvatotis 
Raganos rūkuos nendryno. 


Sėdime ant kranto balų. 
Meilės pažadus paklojom, 
Kad šilčiau basom būt kojom. 
Meilė greitai čia nušąla. 

Tai sėdėdami prie balų 

Meilę pažadais apklojam. 


Kažinkur anapus raisto, 

Pro langelį bokšto seno 
Varpas šerdimi tuksena. 
Kažkas vilti veltui švaisto. 
Gal paimkim? - Tai už raisto 
Snapeliu genys tuksena. 


Kreivos pušys. Viksvos. Balos 
Dumblinas vanduo ir šėmas. 
Lašą krikštui pasisėmus, 
Meilė sudreba išbalus. 
Kreivos pušys. Balos. Balos. 
Ir mūs krikšto vanduo šėmas. 


ADVENTAS 


VAI SUTEMOS, tos sutemos 
Ir ore. ir akyse! 

Ar Tu galėsi rasti mus, 

Ar su mumis kartu paklysi? 


Adventasjau. Dangus rasoja 
Ant mūs šilkinių skėčių. 


Pojais sausa mes žengiam koja. 


Tai ko dar laukt ir aš turėčiau? 


Mes žengiame per pilną rinką 
Gipsiniųjėzusėlių. 

Karaliai, piemens pasitinka, 
Nuo šalčio ir drėgmės pamėlę. 

Ei,pirkit, pirkite! Betliejai pigūs! 
Žvaigždės jų kaina krenta! 

Ei, pirkit, pirkite! Sulygus 
Pridėsime dar Naktį Šventą. 


Vai sutemos, tos sutemos 
Ir ore, ir akyse! 

Ar lemta bus Tau rasti mus, 
Ar su mumis ir Tu paklysi? 

KŪČIŲ VAKARAS 


TYLI NAKTIS. Šventa naktis. 

Visas žvaigždes užgesinėjus, 
Gatves žvakelėm nusagstys, 

Kad nepaklystų meilės pardavėjos. 


O gatvės tokios tuščios bus. 

Tik valkatos dar svirdinės sušalę. 
Tamsa paslėps stogų stiebus, 

Ir nežinos, kur vykti, trys karaliai. 


Už lango žėrinčio rankutę ties 
Guminis kūdikėlis. 

Jam erodai netrokš mirties, 
Irjis nebėgs iš šilko prakartėlės. 


Tyli naktis. Šventa naktis. 
Kažkas ir glorijąjau groja. 

Tai pliušo beždžionėlė skubomis, 
Būgneli mušdama, vis trepsi koja. 


ATSISKYRĖLIS 


NAMELIS mano be langų, be durų. 
Visiems čia vėjams švilpauti valia. 
Šiaudų stogelis neseniai prakiuro. 
Ar vėjas, ar lietus - vis ta pati dalia. 


Žvėryno niekur čia arti nėra. 
Kodėl man nepabūtijiems beždžione? 
Beždžionėle prijaukinta, gera? 


Ir priguži šventovė mano narvo. 

Pro jo virbus stebėt visiems valia. 
Nakties lietaus lašai dar tebevarva. 
Šventovėj ar narve - vis ta pati dalia. 

KATEDRA 


ŠVENTIEJI saunon ėjo. Buvo jau nešvarūs. 
Berželių vantos ir įkaitęs garas 

Net vyskupus ir mergeles nuvalo. 

Dabar, gražučiai grįžę, 

Jie stovi vėl ant savo pjedestalų. 


Šventovė švyti išsimaudžius. 
Beliko tiktai giesmės graudžios 

Ir sopulio primirkąs Dievo veidas. 
Bet kai užu vitražų saulė leidos, 
Giliai tamsoj Jis pasislėpt skubėjo. 
Arjam gi kruvinam kyboti 

Tarp išpraustų išpažinėjų! 


149 


PILIGRIMAS 


ANT KAKLO foto aparatas. 
Rožančių pamiršau namie. 
Murmės motulė? Temurmie! 
Bažnyčia jau iš tolo matos. 
O saulė kyla. Eiti metas. 
Ant kaklo foto aparatas. 


Ak, Viešpatie! Kokia šventovė. 
Rankas Tavęsp iškėlus stovi! 

Šešėlis Jos kaip šydas driekias. 

Ir sprakt iš šono. sprakt iš priekio, 
Ir sprakt, ir sprakt, kiek bokštai siekia. 
Viduj turbūt bus per tamsu. 

Bet aš kuprinėje esu 

Žaibulių prisidėjęs. 

Tik blykst, ir Tu. vėl sužibėjęs. 

Man atiduodi kankinius ir užtarėjus. 
O saulė slenka. Eiti metas. 

Ant kaklo foto aparatas. 

Kažkas lyg prieky groja. 


Turbūt tai vėjas tarp rugių stiebelių. 


Ir kažkieno pavargus koja 
Mažytes dulkių kuokšteles kilnoja 
Ant ilgo kelio. 

Ir sprakt tą kelią: jis plokštelėj 
Virs nesibaigiančia alėja. 

Iš paskos karstas svirdinėja 
Pojuoda, kaukolėta marška. 

Šalia būgnelis senas tarška. 

Ir sprakt būgnelį, sprakt tą maršką, 
Ir sprakt įmintą smėly pėdą. 

O saulė užu girių sėda. 

Keliaut, keliauti metas. 

Ant kaklo foto aparatas. 

ŽILVINAS 


BUVO dienos, kai žalčiai, bangom atkilę, 
Marškinėliuose mergaičių piršos. 

Buvo dienos, kai įniršus 

Jūra gintaro sudaužė pilį 


Tyli jūra. Ant tvorų rasotų 

Kabo padžiauti tinklai pabrizgę. 
Valtis velka sidabriną blizgę: 
Naujas svečias plaukia meškeriotų. 

Gintaras. Puta. Sakysit: Marios! 
Šnara prieš mane alaus bokalas. 
Padavėjos rankos tokios švarios, 
Ir nagučiuos pirštų rožės kalas. 


Nešnarėki! Čia ne kraujo putos. 
Žilvino čia nieks neužkapojo. 
Tat kurpaitės, raudonai išsiūtos, 
Ant basučių padavėjos kojų. 

Taškos nuogos bangose mergaitės 
Ir kikena, kad tuojau išvys, 
Pintinėlėje kaip susiraitęs 

Vienai piršis jaunikiu žaltys. 


Grok, bambuko birbynėle, groki! 
Kelias Žilvinas vestuvių šokiui. 
O žiūrovų pinigėliai byra 
Dubenėlin pusnuogio fakyro. 

DIES IRAE 


TAI ATEIS diena dienužė, 
Kai visi žaislai sudužę 
Rudeniu pavers gegužę. 


Tai drebės visi ir skųsis, 
Kai lyg šalto vėjo gūsis 
Sostan atšlamės Rūstusis. 


Knygą storą atsiskleidęs 
Jis - bežadis, kietaveidis - 
Raidę stums pirštu prie raidės. 


Viskas bus ten sužymėta: 
Kas išmindė rūtą mėtą, 
Kas kuždėjos naktį klėty. 


Mirkčios mirtis ir stebėsis, 
Kad ramus kapų pavėsis 
Šiandien padvelkė pelėsiais. 


Antvožus sunkius nukėlę, 
Atsidusę valandėlę. 
Šauks sargai kiekvieną vėlę. 

Atbildės dragūnai šuoliais, 
Žąsele žingsniuos vienuolės, 
Jūra atridens skenduolius. 


Dar nebus nė apsidairę.. 
Tėkš Rūstusis juos į kairę, 
Kaip banga valtį bevairę. 


Dešinėj liks tik mažyčiai, 
Nesuspėję paprašyti, 
Kad užgimtų bent netyčia. 


Tai diena bus, tai dienužė, 
Kai visi sukniubs sugniužę 
Ir sudils lyg kalvio dūžiai. 


Viską dūmai bus apjuosę, 
Viskas dunksos pelenuose, 
Viskas baisiai bus nutilę, 
Vieniša niūniuos Sibilė: 
Dies irae, dies ille. 

ANTANO JASMANTO POEZIJA 


Šios poezijos rinkinį pirmu kartu teko skaityti 
1942 metais. Jį perdavė kun.St.Yla, kuris tada 
buvo Kauno kunigų seminarijos profesorius. 
Maniau, tai vienas iš daugelio klierikų entu- 
ziastų. mMėginančių savo plunksną. Paskaitęs 
buvau maloniai apviltas: buvo įspūdis, kad tarp 
klierikų kyla aiškus literatūrinis talentas. Rin- 
kinio poezijos naujienom teko pasidalyti su 
literatūros mylėtojais, kurių didesnis ar mažesnis 
būrelis tais vokiečių okupacijos metais savo 
literatūrinį domesį mėgino reikšti kolektyviai, 
rinkdamiesi tai vienoj, tai kitoj šeimoj. Viena 
tokia proga buvo pristatyti naujos poezijos 
gabalai. Jie susilaukė visų teigiamo dėmesio, 
nors autorius ir toliau liko nežinomas. 

Po dešimties metų, kai teko iš Vokietijos 
keltis į Naująjį Pasaulį, gavau atminimui iš savo 
bičiulio jo ranka rašytą knygelę - tai buvo tos 
pačios poezijos papidytas rinkinys. Kitų akį 
patraukė ta poezija, kai buvo vienas kitas jos 
gabalas paskelbtas "Aiduose" A.Jasmanto 
slapyvardžiu, iki jį atskleidė Lietuvių Enciklope- 
dijoje Antano Maceinos biografas... O dovanotą 
atminimui rinkinį ne vieną vakarą užkliūdavo 
mano akis ir širdis, kai užeidavo ilgesys at- 
sigauti intelektualiai, moraliai, atidėjus į šalį 

dienos reikalus. 

1962 metais, taigi vėl po dešimties metų, 
mane pasiekė tos pačios poezijos dar papilnėjus 
rinkinys su pasiteiravimu: tiktų ar netiktų 
"Draugo" poezijos konkursui Maironiui pagerb- 
ti? Neabejojau, kad tai galėtų būti Maironiui 
tinkamas pagerbimas. Bet čia teko vėl nusivilti. 
Nusivilti ne poezijos pajėgumu ir jos tikimu 
Maironio dvasiai pratęsti. Ne, nusivilti teko savo 
spėjimu, kad mano vertinimas sutiks su vertini- 
mo komisijos narių nusiteikimais. 


Nebūtina, kad poezijos kūrinį visi vienodai 
priimtų. Nebūtina įjį žiūrėti neklystančio svėrėjo 
ir teisėjo akimis. Nebūtina autorių kvalifikuoti 
etiketiniais vardais ir rūšiuoti į genijus, 
grafomanus, mėgėjus... Nevartočiau ir šios 
poezijos autoriui nė vieno iš tų sveriančių vardų, 
pasirinkdamas kitą kelią į poeziją - kokį įspūdį 
ji daro man, individualiam skatytojui; patinka 
ar nepatinka; ojei taip, tada mėginčiau suvokti 
ir intelektualiai išsiaiškinti, kuo ji skaitytojo 
dėmesį pagauna, pergyvenimą pažadina, pra- 
turtina. Mėginant suvokti šios konkrečios 
poezijos veikmę sau. nejučiomis kyla fone pa- 
ties kūrėjo poetinis paveikslas. 

Išorinė eilėraščio forma - tegul bus dalykas, 
kuris A.Jasmanto poezijoje pirmiausia patraukia 
dėmesį. Dvejopajo vartojama forma - sonetas ir 
laisvos architektonikos eilėraštis. 

Soneto architektonika savaime imponuoja 
matematinės, loginės tvarkos pamėgimu. Į 
nustatytą griežtą dviejų ketureilių ir dviejų trieilių 


strofų formą įspraudžiamas poetinis vaizdas su 
individualiais išgyvenimais ar apibendrinančia 
mintim. Reikia sugebėjimo patenkinti tuos 
reikalavimus ir sudaryti įspūdį kad vaizdas ir 
pergyvenimas laisvai, organiškai yra prisiėmęs 
tą griežtą formą - ne jon sprauste įspraustas. 
A. Jasmantas tuo atžvilgiu be priekaištų. 

Tos logikos nėra varžomas laisvos architek- 
tonikos eilėraštis. A. Jasmantas gausiai naudo- 
jasi šia laisve. Didžioji dalis jo geriausių eilėraščių 
kaip tik iryra šios išorinės formos. Tačiau irjoje 
imponuoja griežtas logikos pajautimas, rimų 
nelauktais deriniais, strofos dalies pakartoji- 
mais, eilučių sutrumpinimu ar prailginimu 
sudarant aiškaus kilimo ir stūgimo ar užlūžimo 
muzikinę frazę. Užtos muzikinės konstrukcijos 
įsivaizduoji kūrėją, jaučiantį grožį dalių tvarko- 
je, garsų melodijoje, jungiantįį muzikinę vienų - 
mą ne tik atskiras strofas, bet ištisą eilėraštį. Ir 
tokios muzikinės architektonikos eilėraščiai yra 
įdomiausi (Ruduo, Mano kambarys, Gruodas, 
Panaktinis, Vidunaktis, Reguiem, Velykų ry- 
tas). 


Eilėraščio vaizdiniai elementai nėra apgaubti 
optine migla, neryškiom linijom, spalvų 
maišatim. Vaizdai aiškūs, konkretūs. Vaizdai 
pažįstami tiem, kurie yra susigyvenę su rudens, 
pavasario gamta, su žemdirbio aplinka, su lie- 
tuviškų švenčių tradicijom. Tik retkarčiais 
įvairinami muzikinės technikos ar Šventosios 
žemės aplinkos vardais. Vaizdai veikia ne- 
lauktu originalumu, intymumu, lėtos dinamikos, 
tekėjimo, srovenimo, gaudesio slėpiningumu. 


Už tų vaizdų jausti autorius, kuris nesitenki- 
na reikšdamas gyvenimo nuobodi, miglotą savo 

klajojimą, kankinimąsi, baimę mirties 
akivaizdoje, gyvenimo beprasmiškumą. 
Ieškojimas dėl ieškojimo Jasmantui nėra 
būdingas. Jasmanto poezijos autorius žino, ko 
jis ieško ir ko siekia savais vaizdais. Jis siekia 
suvokti daiktų, žmogaus gyvenimo esmę ir 
prasmę. Jis veržiasi savo paties egzistencijoje 
atskirti atsitiktinybes nuo esmės. O tos esmės 
pagrindinė žymė - siekimas surasti ryšius tarp 
savo egzistencijos ir amžinybės, tarp savęs ir 
Dievo. 

Jei eilėraščio priekiniame plane vaizdai yra 
aiškūs, konkretūs, tai jų netiesioginė prasmė, 
perspektyvinis planas daros slėpiningas, mis- 
tiškas. Bet jis ir yra ta būties dalis, kurią at- 
skleisti veržiasi autorius regimaisiais simbo- 
liais. Ji yra ta būties esminė dalis, kurią turi 
pajusti skaitytojas. Grožėdamasis pačia vaizdo 
plastika, muzikine fraze, turi pajusti savo paties 
egzistencinį likimą aname kosmo tekėjime į 
amžinybę. 


Leidiesi su autorium į žmogiškosios egzisten- 
cijos išgyvenimą. Jį labiausiai pajauti "Didžiosios 
nebūties" cikle. Nebūtis yra dažnas terminas 
egzistencialistų žodyne. Sprendžiant iš 
eilėraščių, A.Jasmantas jį bus pavartojęs kita 
prasme. Bus pavadinęs juo čia tą žmogaus 
gyvenimo dalį, kuri nėra esminėjo egzistencijai, 
kuri yra atsitiktinė, praeinama, dažnai net 
užgožianti esminę. "Nebūties" sričiai čia tenka 
tas gyvenimas, kuriame reiškiasi "marguojanti 
minia su grojančių čigonų būdomis, su 

šokančiom  beždžionėmis ir su juokdariais" 
(Vėlumos sonetas). Esminis yra asmens gyve- 
nimo kelias, tas "grįžimas"; grįžimas iš "nebūties 
plačių kraštų", grįžimas prie mirties slenksčio, 
ties kuriuo iškyla jau tikrasis būties klausimas. 

Idėjinė šio ciklo prasmė gal ryškiausia yra 
eilėraštyje "Gruodas". Gruodas - tiesiogiai tai 
žiemos ženklas, gyvybę sukaustančios, sting- 
dančios jėgos simbolis. Čia jis virsta simboliu 
žmogaus jėgas kaustančios senatvės, kuri artina 
į mirtį, pastato "prie vartų". Bet šios prasmės 
gruodas nėra sunaikinimą nešantijėga. Taijėga 
- "kuždanti ir daug žadanti", netgi ištroškusiam 
"vandens paduodanti" (vilties). 

Gruodo paguodžiančius kuždesius sustiprina 
dar ilgesys iš gyvenimo pasitraukusio brangaus 
žmogaus - "stirnos blizgaodės". kuri nuo pirmo 
šalčio nubėgo, ir "jos pėdos kaip aidas kviečia 
šaukia mus"... 

Nors A.Jasmanto poezijoje žmogus nejaučia 
to šiurpo, kuriuo daugelis egzistencialistų su- 
tinka mirties idėją, tačiau ir jam miela ši žemė. 
Nors žemėje lydi jį nerimas, kančia, ilgesys, 
tačiau "prie vartų" sustojęs, dar norėtų žemėje 
pabūti - "Juk gražu - Ar ne? - dar kiek pabūti". 

Poetiniu atžvilgiu eilėraščio pabaigoje yra 
įspūdingas vaizdas, originaliai suskaldant indi- 
vidą ir atskirais pavidalais paverčiant Jo būties 
esmines žymes, lydėjusias jį per gyvenimą - 
nerimą, sesuvą kančią rūpestingą ilgesį, kurie 
baltais drabužiais pasipuošę laukia susėdę prie 
vartų... 

"Prie vartų" cikle skleidžiasi žmogaus san- 
tykis su pačiu būties šaltiniu - Dievu. Dievas 
suvokiamas kaip gyvybės ir dinamikos šaltinis. 
Dievas reiškiasi ir medžių ošimu, ir arimų 
raštu. Dievas pajaučiamas ir kaip žmogaus 
saugotojas, ir net tarnas, kaip pačios žmogaus 
būties dalis. Jausti savyje Dievo buvimą yra 
giliausias žmogaus siekimas. Jausti savyje 
Dievą, Jį prarasti. Jo netekti, ieškoti, ilgėtis, 
nusivilti ir vėl tikėtis yra žmogaus dvasios isto- 
rija. 

A.Jasmanto poezijoje įvairiais variantais 
skleidžiasi tas žmogaus būtyje Dievo aptemi- 
mas ir pragiedrėjimas. Stipriausiai išreikštas 
Dievo ir žmogaus santykis viename didžiausios 
poetinės jėgos eilėraščių "Panaktinyje". Žmogaus 
simboliu čia yra paukštelis, palūžusiu sparnu, 
beplunksnis, vėjuotą, tamsią naktį iškritęs iš 
lizdelio. Tą žvarbią naktį, kada ir šunes miega 
galvas panarinę, sodą apeina Panaktinis (Dievo 
simbolis), randa aną bečypsintį paukštelį, paima 
ir "nešasi prie krūtinės". Tačiau Panaktinis 
įspėjamas, kad būtų atsargus: tas nors ir 
beplunksnis kandžiojasi ir gali suleisti nagus 
"ligi kraujo". Tai asmens bejėgiškumas kosme, 
o betgi maištingas individualizmas Dievo 
atžvilgiu. 

"Maldoje" - Dievas pajaučiamas kaip einąs 
"pro liūdinčias vagas laukų arimo", o žmogus - 
Jam tegali duoti vieną vienintelę dovaną - viltį. 

"Užgesęs Viešpats" - apie Dievo praradimą: 


"Aš paliečiau Tave, tylus Kūrėjau. 
Lyg vaikas žvakės liepsną piršteliu - 
Tiktai mintim - užpūsti nenorėjau 
Bet užgesai, ir aš įžiebti negaliu ". 


"Voverės sonete" - pajunta ir vėl Viešpaties 
šaukimą, bet šaukimą nustelbia susirūpinimas 
surasti "lizdą būčiai atskalūnei". 

"Nakvynės sonete" iniciatyva iš Dievo pusės 
jaučiama: 


"Lyg ošimu pušų, lyg rago gaudimu 
Tu mus kvieti ir vadini Tu mus 
Nakvot į Savo tolimus namus. 


Bet mums ... Ak, mums čia taip ramu: 
Žiūrėk, lyg Tavo žvaigždės, vabaliukai žvilga. 
O kelias tas ... toksai sunkus, toks ilgas". 


"Šešėlio sonete" - kodėl Dievas nejaučiamas: 


"Tiktai Tavęs, kodėl Tavęs man nematyti? 

Kažkas čia, sako, švyti. 

Kažkas čia pat, prie mano kojų. 

Tai aš turbūt savu šešėliu 

Tave užstoju". 

"Elgetos sonete" - žmogus jau lyg pakeliuiį 
Dievą, kuris viskam dalina būtį - žvaigždėm, 


mėnesiui ir žiogui. 


"Tik mes pavartėj galvas panarinę. 
Nuo šalčio ir lietaus lyg stagarai pajuodę, 

Vis stovimejau ilgus ilgus amžius. 
Ir drebanti ranka kelintą 
Jau kartą vis pakyla ir paglamžius 


Varpelio tavojo virvelę, krinta 
Atgal ir mąsto: 
Turbūt Tavęs namie nerastų". 


Pacituoti keli variantai neišsemia, bet ilius- 
truoja, kaip A.Jasmanto poezijoje reiškiasi 
žmogaus santykių su Dievu plati skalė: egzis- 
tencinis būtinumas Jį turėti. Jo pasitraukimas 
dėl žmogaus iškilusio individualizmo, kuris 
nustelbia Dievą savo šešėliu, laikinis užmiršimas 
dėl susirūpinimo lizdu savo "būčiai atskalūnei", 
ieškojimas sau pačiam pasiteisinimų - galgi Jo 
"namie nėra". Tai esminis ciklas A.Jasmanto 
poezijoje, pergyvenimai nuoširdūs, originaliai 
išreikšti. 


"Kristaus istorijos" cikle Dievas, kuris buvo 
suvokiamas "Prie vartų" cikle, jau sukonkretėja 
Kristaus pavidalu. Santykiai su Kristum iš esmės 
tie patys kaip su Dievu apskritai: Kristaus 
pasiilgimas, laukimas ir, dažnai, nesulaukimas. 
Bet čia ypatingai gausėja nauja efektinga auto- 
riaus vartojama poetinė priemonė - gui pro guo, 
"apsigavimas". Tai poetinė priemonė, kurios 
netiesioginės prasmės ilgis, laukia žmogus, o 
tesulaukia tik tiesioginę prasmę. Pavyzdžiais tai 
iliustruojant - "Apreiškime": Laukėm, rymojom 
ateinant, irjau 

"Varteliai girgžtelia - lyg atdaryti. 
Kažkas lyg takeliu paslydo 
Ir tylomis dūzgena, ir lyg šydo 


Kraštelis auksu ore švyti. 
Ak - tai bitė 
Pavakariop į avilį paklydo". 


Tokia pat priemonė "Verbų sekmadieny", kada 
laukiama atėjimo, kada visi pašaliai tam išpuošti, 
bet "iš laukto tolio niekas niekas neartėja". 

"Veronikos" eilėrašty tas pats Kristaus 
ilgesys, negalėjimas Jo niekur pamatyti. Bet... 


"Bet šiandien aš atvožiau savo kraičio skrynią. 
Ir tu išjos lyg kvapas drobės 

Pūstelei ir pasikėlei. 

Ne, Ne! Ak ne! 

Tai tik dugne 

Lengvučiai krikšto marškinėliai". 


Jau priešinga prasme pavartoja vaizdus "Ve- 
lykų ryto" procesijoje, kada 


".. tr mes lyg pirmutinė smilga 

Nedrąsiai stiebiamės pasižiūrėti. 

Kaip mūs laukų grumsteliai žiburėti - 

Ne, ne! kaip paauksuotos tavo rankos žvilga". 


Tuo pakiliu eilėraščiu užverti poezijos knygą, 
nedidelę, tik su penkiasdešimt vienu eilėraščiu, 
bet rimto poetinio ir filosofinio svorio; knygą, 
kurioje išlaikyta pusiausvyra tarp minties, per- 
gyvenimo ir išraiškos; kurioje nėra pozos nei 
pompos, o tik nuoširdus intymus pergyvenimas 

to, kas esminga dažno žmogaus egzistencijoje. 
Užverti su jausmu, lyg pats būtum pakilęs 
aukščiau už save kasdieninį. 


A.Jasmanto poezija sutvirtina norą papriešta- 
rauti A. Maceinos minčiai (Die Literaturen der 
Welt knygoje), kad lietuvių poezijai buvo svetima 
religinė tematika. Jei religija vadinam Žmogaus 
ir Dievo santykį, tai ir A.Jasmanto poezija yra 
giliausia prasme religinė. Religinės tematikos 
poezijos lentynoje A.Jasmantui tenka atskira 
vieta. Naujojoje literatūroje šalia maištaujančio 
(prieš Rexą) Putino Mykolaičio, šalia Dievo 
majestotą ir atpirkimo paslaptį skelbiančio 
B.Brazdžionio, šalia sielvartaujančio, mal- 
daujančio ir garbinančio St.Santvaro, šalia 
kosmo chaose Dievo kuriančią rankąjaučiančio 
F.Kiršos, šalia miniatiūrose Dievą jaučiančio 
L.Andriekaus - AJasmantasyra Dievo ieškotojas 
pirmiausia savyje, savo būtyje, ji surandąs ir vėl 
prarandąs individualizmo antplūdyje. 

Nesunku pastebėti, kad savo formos muziki- 
ne (ne vaizdine) architektonika, o ir savos 
egzistencijos suvokimu A.Jasmantas yra tam 
tikra prasme artimas vokiečių Rainer Maria 
Rilkei. Kaip Maironiui brangiausias buvo pate- 
tiškasis laisvės skelbėjas Schilleris, taip Jas- 
mantui buvo artimiausias Dievo ieškojimo 
poetas Rilke. 

Kaip Rilke gyvenimo srovėjimą ir Dievo 
reiškimąsi jame mėgino suvokti, klajodamas 
Rusijos stepių plotuose, taip A Jasmantas savo 
intelektualinį alkį tenkino Rusijos žemės rašytojų 

Solovjovo ir Dostojevskio idėjų plotuose. 

Dėl šio ryšio su RM. Rilke buvo įdomu patirti 

paties autoriaus dabartinė nuomonė. "Aš ir 
pats ilgai tikėjau, kad Jasmantas yra Rilkės 
įtakoje. Kadangi aš Rilkę pati skaičiau irapiejį 
net paskaitų universitete turėjau, tad - galvojau 
- savaime šis tas pasilieka ... Tačiau man buvo 
įdomus šitoks pergyvenimas: nuo 1942-43 
metų buvau Rilkės nė neturėjęs rankose ligi 
1962m., taigi ištisą dvidešimtmeti. Bet 1962m. 
pasiėmiau jo "Stundenbuch" ir pradėjau skai- 
tyti, ir jis man pasirodė toks svetimas, kaip 
jokis kitas poetas...... Rilke savo esmėje yra 
ateistas; jis aprašinėja Dievo ieškojimą, tačiau 
patsjo neieško. Ir man pasidarė aišku: Jasman- 
tas buvo prieš 20 metų Rilkės pagautas todėl, 
kad jis tada jo nesuprato. Jasmantas manė, 
Rilkė rašo taip ir taip, nori išreikšti tą ir tą. O iš 
tikro Rilkė rašo ir nori išreikšti visai ką kitą. 
Jasmantas buvo sužavėtas ne tikru Rilke, o 
nesuprastu Rilke, tokiu Rilke, kokįjį Jasmantas 
perleido per savo prizmę... Tačiau gera būti kito 
paskatintam, nors ir klaidingai jį suprastum: 
tada turinys pasilieka originalesnis". 


Lietuvių poezijos istorijos raidoje A. Jasmanto 
poeziją galima būtų gretinti su Vytauto Mačer- 
nio poezija. Abiejų poezijos savo atsiradimo eiga 
tenka antrojo pasaulinio karo pradžios genera- 
cijai. Abiejų leidosi neįvisuomeninius motyvus, 
bet į asmeninės egzistencijos. Tos egzistencijos 
svarstymuose betgi nuėjo skirtingais keliais. 

Jei V. Mačernio poezija vertintojų pavadinama 
egzistencialistinės poezijos pradininku, tai 
A.Jasmanto poezijai tektų krikščioniškojo egzis- 
tencializmo vardas. A.Jasmanto '"Gruodas" 

egzistencijos problemas pergyvena krikščioniška 
dvasia, kaip A.Maceina "Jobo dramoj" egzisten- 
cijos problemas sprendžia krikščioniška išmin- 
tim. 

Antano Jasmanto poezija (J.B.).. 


Jasmantas A. 


Ja633 Poezija /Sudarė ir red. A. Bukontas;/ Įž. 
str. "Metafizinis poetas"',p.4-11, T.Venclovos; 
Baig. str. "A. Jasmanto poezija", p. 157-168, 
J.B./.-V.: Lietuvos Rašytojų sąjungos leidykla, 
1992. - 176 p. 

ivadas" (1936), "Filosofijos kilmė ir prasmė" (1978) ir daugelis kitų. Vakaruose 
pasirodė ir du A.Maceinos eilėraščių rinkiniai "Gruodas" (1965), "Ir niekad ne 
namolei" ( 1980), kurie po vienos knygos viršeliais dabar išeina tėvynėje. 

